Cvetanović održao sastanak sa direktorima osnovnih i srednjih škola – Info Centar Juga\nDanas je počelo drugo polugodište školske 2018/2019 godine i gradonačelnik Leskovca, Goran Cvetanović, održao je sastanak sa direktorima osnovnih i srednjih škola sa teritorije grada Leskovca.\n„Na nama je, a kada kažem mi, mislim na ljude na odgovornim funkcijama, ali i na svima vama, kao prosvetnim radnicima, da deci usadimo ljubav prema knjizi i obrazovanju. Zato što samo obrazovani mogu krčiti svoj put kroz život i biti stabilan stub društva na kojem su bile oslonjene, na kojem se oslanjaju, i na kojem će se uvek oslanjati ljudska civilizacija. Adekvatan sistem obrazovanja treba da bude dostupan svima, atraktivan, efektivan, funkcionalan, da postavi osnovu za dalje učenje i kontinuirano osposobljavanje,“ – rekao je gradonačelnik Leskovca dr Goran Cvetanović.\nGradonačelnik je pritom istakao da će se nastaviti sa ulaganjima u škole.\n„Pored redovnog održavanja objekata, uređivaće se fasade, poboljšavati sistemi grejanja, izvršiće se sanacija sanitarnih čvorova kako bi učenici imali adekvatne higijenske uslove.\nU osnovnoj školi u Grdelici urediće se spratni deo sa ulaganjem od skoro 2 miliona dinara. Škole Svetozar Marković, Bora Stanković u Vučju i Desanka Maksimović u Grdelici dobiće nove ograde i za te namene biće izdvojeno ukupno 9,6 miliona dinara.\nDuže vreme problem je predstavljao oštećeni plafon u školi u Vučju. U njegovu sanaciju u ovoj godini biće uloženo preko 4 miliona dinara. Školu u Manojlovcu od ovegodine krasiće novi prozori sa ulaganjem od 4,6 miliona dinara“ – kazao je Cvetanović.\nSportski tereni biće izgrađeni u medicinskoj i osnovnoj školi u Pečenjevcu. Za te namene lokalna samouprava će izdvojiti 11, 5 miliona dinara.\nVeliki projekat koji nas očekuju u 2019. godini i koji finansira Kancelarija za upravljanje javnim ulaganjima je rekonstrukcija i energetska sanacija Turističko ugostiteljske škole u vrednosti od 119 miliona i energetska sanacija objekta škole Vasa Pelagić sa ukupnom vrednošću od 218 hiljada koji finansiraju EUPRO i grad.\nOčekuje nas i druga faza rekonstrukcije objekta OŠ Josif Kostić.“


Petković: Kompanija Elektrosever je srpska\n22.06.2022 | Info\nDirektor Kancelarije za Kosovo i Metohiju Petar Petković rekao je danas da je zadovoljan dogovorom sa Prištinom o energetici i nastavku dijaloga koji vodi ka formiranju Zajednice srpskih opština, ističući da nema dileme oko toga da je kompanija Elektrosever srpska i da će moći nesmetano da distribuira struju na Kosovu i Metohiji.\nOn je za Radio-televiziju Srbije rekao da je nakon sastanka održanog u utorak sa specijalnim izaslanikom za dijalog Beograda i Prištine Miroslavom Lajčakom kosovski zvaničnik Besnik Bisljimi otvoreno rekao da je Priština spremna da krene da razgovara o Zajednici srpskih opština onda kada se dogovori sa Beogradom o energetici.\nNa pitanje da li će Priština naplaćivati struju Srbima na severu Kosova, Petković je rekao da se to neće dogoditi i da je mapom puta za primenu energetskih sporazuma u okviru dijaloga pod posredovanjem Evropske unije garantovano da će Elektrosever distribuirati struju iz centralne Srbije na sever Kosova.\n"Ovom mapom puta tačno su utvrđeni koraci i rokovi i jedne i druge strane i to je prva tačka - čeka se da Priština izda licencu Elektroseveru", kazao je Petković.\nPrema njegovim rečima, zvanično pismo Lajčaka garantuje trajno prisustvo Elektrosevera u Valaču i da samo uz njegovu dozvolu Kosovska kompanija za distribuciju električne energije i Kosovski operator prenosnog sistema električne energije mogu da pristupe trafo stanici Valač i ništa više od toga.\n"Najbitnije je to da više nema pretnji da će Kurti da upadne na sever Kosova i Metohije", napomenuo je Petković.\nOn je negirao postojanje dugova stanovnika severa Kosova i Metohije za struju, jer, kako kaže, ranije nije postojala ugovorna obaveza, dodavši da je struju koja je stizala na sever Kosova struja koju je Beograd plaćao godinama.


U DVE SAOBRAĆAJNE NEZGODE povređene tri osobe - Informer\n08:31 Beograd 0\nU DVE SAOBRAĆAJNE NEZGODE povređene tri osobe\nU toku noći u Beogradu su se dogodile dve saobraćajne nezgode, u kojima su povređene tri osobe, rečeno je u Hitnoj pomoći\nNa uglu Bulevara kralja Aleksandra i Batutove, oko 20.30 sati, lakše je povređen muškarac od 38 godina, nakon čega je prevezen u Urgentni centar.\nOko 23.35 sati, na uglu ulica Vojvode Milenka i Sarajevske, lakše su povređene dve žene od oko 30 godina, nakon čega su prevezene u Urgentni centar.\nHitna pomoć je do 07.00 časova imala 114 intervencija, od kojih 14 na javnom mestu.\nU toku jučerašnjeg dana, Hitna pomoć je imala 128 intervencija, od kojih 33 na javnom mestu. Dogodilo se i sedam saobraćajnih nezgoda u kojima nije bilo teže povređenih.\n21:44 Beograd 1


Beloruska opozicija spremna na kontakte sa Rusijom - 24.08.2020, Sputnik Srbija\nBeloruska opozicija spremna na kontakte sa Rusijom\nU Belorusiji ne postoje političke snage koje predlažu da se kardinalno pogoršaju odnosi sa Rusijom, a Koordinacioni savet beloruske opozicije spreman je na... 24.08.2020, Sputnik Srbija\nizbori i protesti u belorusiji, evropa, svet, vesti, belorusija, protesti\n© Sputnik / Viktor Toločko / Uđi u foto-galerijuProtesti pristalica beloruske opozicije u Minsku\nU Belorusiji ne postoje političke snage koje predlažu da se kardinalno pogoršaju odnosi sa Rusijom, a Koordinacioni savet beloruske opozicije spreman je na kontakte sa Rusijom „na bilo kom nivou“, izjavio je član prezidijuma Koordinacionog saveta beloruske opozicije Pavel Latuško.\n„Uveren sam da danas u Belorusiji ne postoje značajne političke snage koje bi predlagale da se kardinalno ili na neki način pogoršaju odnosi sa Rusijom. One ne postoje“, rekao je Latuško na konferenciji za novinare.\nPrema njegovim rečima, većina političkih snaga i ljudi u Belorusiji zalaže se za dobre odnose i sa Istokom i sa Zapadnom Evropom.\nLatuško je rekao i da je zvao ambasadu Rusije u Minsku kako bi organizovao sastanak sa ambasadorom, ali za sada nije dobio odgovor.\n„Kontaktirali smo telefonom, ali za sada neuspešno. Ali zainteresovani smo za takav kontakt“, objasnio je Latuško.\nLatuško je dodao da je Koordinacioni savet beloruske opozicije spreman na kontakte sa Rusijom „na bilo kom nivou“, ali sa njima niko nije stupio u kontakt, iako se „daju ocene“.\nPrema njegovom mišljenju, Rusiji „nedostaje treći izvor“ o beloruskoj opoziciji, odnosno, stav samog Koordinacionog saveta.\n„Tada bi već bilo moguće razgovarati o pouzdanosti informacija. Sa nama niko ne kontaktira“, izjavio je Latuško.\nRanije je portparol Kremlja Dmitrij Peskov izjavio da je teško donositi sud o poziciji beloruske opozicije prema Rusiju, jer se ona menja.\nU četvrtak je savet prvi put izjavio da Rusija ostaje strateški partner Belorusije, a ranije su njegovi predstavnici govorili o dobrim i pragmatičnim odnosima.\nDobrodošla pomoć Rusije i Evropske unije\nKoordinacioni savet beloruske opozicije pozdravilo bi pomoć evropskih zemalja i Rusije u uspostavljanju dijaloga između opozicije i vlasti zemlje, ukoliko se za to ukaže prilika, izjavila je članica prezidijuma Koordinacionog saveta Marija Kolesnikova.\n„Veoma nam je važna podrška i Nemačke i međunarodne zajednice. Ako postoji verovatnoća za pomoć u formiranju dijaloga unutar Belorusije, onda, naravno, i evropske zemlje, kao i Ruska Federacija, mogu doprineti tome. I mi ćemo to pozdraviti“, odgovorila je Kolesnikova na pitanje novinara da li Koordinacioni savet računa na pomoć evropskih zemalja.\nLukašenko: Putin i ja se slažemo - uništavaju nas da bi se potom bacili na Rusiju\nBeloruska opozicija saopštila svoje zahteve


Brnabić najavila: Uvodimo nove vanredne mjere u Beogradu – Borba\nBrnabić najavila: Uvodimo nove vanredne mjere u Beogradu\nPredsednica Vlade Srbije Ana Brnabić najavila je da će na sednici Kriznog štaba za borbu protiv virusa korona, koji je zakazan za sutra biti uvedene nove epidemiološke mere.\n„To će biti mere koje su u skladu sa onim što smo videli u nekim lokalnim samoupravama, kao što je Novi Pazar, Kragujevac, Užice, Vranje i gledaćemo da to ne budu mere za čitavu teritoriju Srbije, već tamo gde imamo problem. U Beogradu će biti uvedene svakako, jer je više od dve trećine zaraženih i to je uglavnom mlađa populacija“, rekla je Brnabić, prenosi “Blic”.\n„Verovatno je da će se zatvoriti klubovi, videćemo za restorane. Ekonomija mora da nastavi da radi, restorani, klubovi jesu ekonomija, od budžeta države se plaćaju penzije. Svakako neće biti više onoliko restriktivnih mera i zatvaranja kao što je bilo“, objasnila je premijerka.\nMere koje će biti predložene na sutrašnjoj sednici kriznog štaba su – ograničenje rada noćnih klubova, odlaganje proslava matura i zabrana okupljanja više od 100 ljudi u zatvorenom prostoru.\nBrnabić je rekla i da se njene kolege koje su zaražene virusom korona osećaju dobro i da među njima nema novih slučajeva oboljevanja.\n„Nisam se uplašila, jer ako imate prisustvo korone još od marta, posebno ako se bavite javnim poslom, razgovarate sa velikim brojem ljudi, to je rizik koji nosi ova profesija. Nisam se uplašila, nemam nikakve simptome. Ukoliko se bilo šta desi, reagovaću. Testirala sam se jednom kada sam bila u bliskom kontaktu i bila sam negativna, ako bude potrebe ne bežim od toga“, rekla je ona.


A. J. 11. decembra 2018. 12:05\nMoskva ima 12,5 miliona stanovnika, a gradske su vlasti smanjile broj parking mesta kako bi podstakle građane na pešačenje. Paralelno su znatno podigli cene parkiranja u gradu kako bi povećali prihode i smanjili zagušenost saobraćaja.\nMoskva spada među saobraćajno najzagušenije gradove u svetu.\nProcvat zajedničkih vožnji\nTi razlozi doprineli su povećanju broja zajedničkih vožnji u gradu na minimalno 30 hiljada dnevno u periodu od januara do septembra, podaci su gradskih vlasti.\nU američkoj investicionoj banci JP Morgan procenjuju da ih je ove jeseni bilo 60 hiljada dnevno, napominje Rojters.\nTo je ogroman skok u poređenju sa 45 hiljada vožnji dnevno u celoj 2016. godini.\nMoskovsko tržište usluga deljenja automobila spada među najrazvijenije u kategoriji velikih svetskih gradova po broju “deljenih“ automobila i po broju “deljenih“ automobila po stanovniku, pokazuje istraživanje JP Morgana koje je Rojters analizirao.\nProšle je godine u Moskvi razmera “deljenih“ automobila i stanovnika iznosio jedan prema pet hiljada. Vodeću poziciju u svetu drži Vašington s jednim “deljenim“ automobilom na 692 stanovnika, utvrdili su u toj američkoj investicionoj banci.\nU međuvremenu se ta razmera u Moskvi smanjila na jedan “dijeljeni“ automobil na 1082 stanovnika, a gradske vlasti procenjuju da će se u sledećih pet godina spustiti na jedan automobil na 500 stanovnika.\n15 kompanija specijalizovanih za deljenje automobila\nU Rusiji posluje 15 kompanija specijalizovanih za usluge deljenja automobila, uključujući Delimobil, Yandex.Drive, BelkaCar i YouDrive.\nMnogi Rusi i dalje automobil smatraju statusnim simbolom i znakom uspeha, što je nasljeđe iz doba Sovjetskog Saveza, konstatuje Rojters. Sve veća popularnost usluge deljenja automobila u poslednje vreme pokazuje ipak da Rusi, posebno u velikim gradovima, gube interes za vlasništvo nad automobilom.\nIstraživanje Goldman Sachsa upućuje na zaključak da uzlet usluga deljenja automobila ne bi trebalo da smanji prodaju automobila jer je rok trajanja “deljenih“ automobila 3,5 puta kraći od onih u privatnom vlasništvu.


Kup Nemačke - Blic Sport\nKada govorimo o pet, šest najboljih timova Evrope, onima koji su u najužoj konkurenciji za plasman u finale Lige šampiona i borbu za trofej namenjen najboljoj ekipi Starog kontinenta, retko će iz tog kruga favorita isključiti Bajern Minhen.\n“Znate, ima svakakvih gostiju... zapravo tada nije bilo slobodnog mesta u baru, ali gospođa je govorila ‘To mi je sin, to mi je sin!’ Pitali smo je: ‘U redu, gde sedi?' A ona je pokazala prema TV-u”.\nGEM, SET, MEČ Bajern teniskim rezultatom do polufinala Kupa Nemačke /VIDEO/\nFudbaleri Bajerna razbili su Paderborn sa 6:0 (3:0) kao gosti za plasman u polufinale Kupa Nemačke.\nKUP NEMAČKE Nastasić nemoćan pred Levandovskim, Bajern u polufinalu\nFudbaleri Bajerna plasirali su se u polufinale Kupa Nemačke nakon što su sa 3:0 (3:0) na "Alianc areni" savladali Šalke.\nKUP NEMAČKE Čudo iz treće lige ide na Borusiju, Dortmund prošao posle penala\nU utakmicama osmine finala Kupa Nemačke trećeligaš Lote je sa 2:0 (1:0) preko Minhena 1860 dospeo u osam najboljih, Šalkeu je bilo dovoljno poluvreme protiv Sandhauzena 1:4 (0:3), Herta je namučila Dortmund ali nije pogađala penale, a Ajntraht je posle preokreta pobedio Hanover sa 1:2.\nKUP NEMAČKE Kostić eliminisao Jojića i Subotića\nHamburger našeg reprezentativca Filipa Kostića plasirao se u četvrtfinale Kupa Nemačke posle pobede nad Kelnom 2:0.\nBEZ MILOSTI Bajern ubedljivo počeo odbranu trofeja u Kupu Nemačke\nFudbaleri Bajerna iz Minhena uspešno su počeli odbranu titule u Kupu Nemačke, pošto su u gostima sa ubedljivih 5:0 pobedili ekipu Karl Cajs Jena.\nFudbaleri Borusije iz Dortmunda igraće u finalu Kupa Nemačke protiv Bajerna, jer su u polufinalu savladali Hertu u Berlinu sa 3:0 (1:0).\nKUP NEMAČKE Bajern sanja triplu krunu, sraman pad Vidala za penal /VIDEO/\nFudbaleri Bajerna iz Minhena plasirali su se u finale nemačkog Kupa pobedom nad Verderom sa 2:0 (1:0).\n"Sedmica" Borusije protiv Efenberga, rival Partizana efikasan, Jojić ispao\nFudbaleri Borusije Dortmund demolirali su Paderborn sa 7:1 u šesnaestini finala Kupa Nemačke, dok je Bajer Leverkuzen bio efikasan sa 6:0 protiv Viktorije Keln.\nKup Nemačke: Bajern melje bez milosti, trio prepao "vukove"\nFudbaleri Bajerna ne znaju da stanu, pa su u šesnaestini finala nemačkog Kupa kao gosti lako savladali Volfzburg sa 3:1. Iznenađenje je priredio Minhen 1860 koji je eliminisao bundesligaša Majnc sa 2:1, a najefikasniji bio je Nirnberg koji je na putu do osmine finala deklasirao Dizeldorf sa 5:1.\nTrener minhenskog Bajerna Pep Gvardiola poručio je fudbaleru Borusije iz Dortmunda Sebastijanu Kelu da umukne, pošto je on Bavarcima ironično savetovao da vežbaju penale, a ne da okrivljuju sudije za poraz u polufinalu Kupa Nemačke.\nZa pamćenje: Bajern će sanjati klizave penale, Klop može da se oprosti trofejom\nFudbaleri Bajerna i Borusije odigrali su u Minhenu polufinale Kupa Nemačke za pamćenje, a u finale su se plasirali gosti iz Dortmunda posle boljeg izvođenja penala sa 0:2 - 1:1 (1:0).


Kada građani mogu da koriste srpski pasoš na Kosovu, a kada kosovski u Srbiji - Gorapress.net\n26.07.2021. u 15:20\nIako srpske vlasti ne priznaju kosovski pasoš, a kosovske srpski, ovi pasoši su ipak validni na aerodromima i u Beogradu i u Prištini. Sezona je odmora i detalje procedure za putovanja sa ovim pasošima iz Beograda odnosno Prištine prikupila je Radio Slobodna Evropa (RSE).\nMarija Radulović je početkom ove godine sa pasošem koji je izdalo Ministarstvo unutrašnjih poslova (MUP) u Kragujevcu (Srbija) bez ikakvih problema letela sa međunarodnog aerodroma Adem Jašari u Prištini, piše RSE.\nSa druge strane, građani Srbije u poslednje dve godine sa pasošem ne mogu da prođu kopneni granični prelaz, što za RSE potvrđuje Dušan Marinković, vlasnik agencije za prevoz putnika KIMCO, koji svakodnevno saobraća na relaciji Gračanica-Beograd.\nDa se kopneni integrisani granični prelazi (IBM-zvaničan termin prema Briselskom sporazumu, prim.red.) mogu prelaziti samo sa ličnom kartom, Priština i Beograd su u okviru briselskog dijaloga dogovorili još 2011. godine.\nPotom je tek 2019. godine iz kosovskog MUP-a saopšteno da se više neće tolerisati slučajevi u kojima se građani Srbije propuštaju i sa pasošem.\nSa kojim dokumentima maloletnici mogu putovati do Crne Gore preko Špiljana, a kojim preko Kosova i Albanije pročitajte u posebnoj vesti.\nNa čelu delegacija Prištine i Beograda 2011. godine, kada je potpisan Sporazum o slobodi kretanja, bili su Edita Tahiri i Borko Stefanović.\nKako dalje navodi RSE, Tahiri 23. jula nije bila dostupna za izjavu, ali je ranije za ovaj medij izjavila da Sporazum o slobodi kretanja predviđa recipročno priznavanje državnih dokumenata, a da se kretanje između Kosova i Srbije obavlja uz ličnu kartu.\nNajrestriktivniji odnos prema pasošu Koordinacione uprave\nRSE je podsetila i na to da sa prištinskog aerodroma nije moguće putovati sa pasošem koji izdaje Koordinaciona uprava MUP-a Srbije u Beogradu jer ih kosovske vlasti smatraju ilegalnim. U ovoj upravi pasoše vade oni koji prema srpskom sistemu imaju prebivalište u nekom od kosovskih gradova.\nInače, oko 80.000 dosadašnjih državljana Republike Srbije, sa Kosova i Metohije, podležu viznom režimu zemalja tzv. Šengen zone i to su nosioci pasoša Koordinacione uprave.\nPrema izveštaju NVO „Aktiv“, „Zona posebnih pasoša“, između 16.08.2007. i 03.06.2016. Koordinaciona uprava je izdala 76.807 pasoša Republike Srbije.\nPrema kosovskom ustavu, Srbi imaju pravo na „dvojno državljanstvo“, koje u praksi ne funkcioniše kada su u pitanju putne isprave. To znači da bi bilo ko sa KiM-a sa bilo kojim pasošem Srbije, u kojem je navedena policijska uprava grada sa Kosova – bio siguran da će i otputovati u inostranstvo, to mora da učini van teritorije Kosova i Metohije.\nSa druge strane, Borko Stefanović smatra da je „smešno“ to što Kosovo insistira na međusobnom priznanju jer, prema njegovoj oceni, to neće olakšati život ljudi.\n„To što Priština ne priznaje srpske pasoše, to nama odgovara zato što je dogovoreno da se prelazi samo sa ličnim kartama. To je jedna providna igra sa niskim ulozima. Sve je to trik, oni hoće da se stavimo u istu poziciju i „rešićemo to kada se međusobno priznamo’ „, navodi Stefanović.\nDijalog Prištine i Beograda o normalizaciji odnosa je počeo 2011. godine na tehničkom nivou, a 2012. je podignut i na viši, politički nivo.


Đurić sutra u Lešku | KoSSev\nĐurić sutra u Lešku\nPonedeljak 29. februar 2016, 13:40\nDirektor Kancelarije za Kosovo i Metohiju, Marko Đurić, boraviće sutra na Severu Kosova, saopšteno je iz njegove kancelarije.\nOn će u sutra, u 13 časova, u Lešku posetiti fabriku otkovaka „Lola Fot“, gde će obići pogone i razgovarati sa radnicima i rukovodstvom ovog preduzeća.\nFabrika otkovaka „Lola Fot“ osnovana je 1984. godine kao ogranak „Lola Sistema Beograd“. Ova fabrika je specijalizovana za proizvodnju rezervnih delova na bazi otkovaka od čelika. Trenutno upošljava 190 radnika i svoje proizvode, koji se koriste u mašinogradnji, brodogradnji, elektroprivredi, rudarstvu, automobilskoj i drvnoj industriji, proizvodi i plasira najviše za potrebe preduzeća u centralnoj Srbiji, poput „Agromehanike“ iz Boljevaca, „Prve petoletke“ iz Trstenika, rudarskih basena Kolubara i Bor.\nKancelarija za KiM u proteklom periodu pružila je podršku preduzeću „Lola Fot“ u vezi sa pokretanjem proizvodnje u većem kapacitetu i saradnjom sa javnim preduzećem „Metohija“ radi plasmana robe i nabavke repromaterijala.\nDirektor kancelarije za KiM, Marko Đurić, poslednji put je na Kosovu prošle nedelje. On je u Goraždevcu položio venac na obnovljeni spomenik NATO-žrtvama i dvojici dečaka ubijenih na reci Bistrici - Panteliji Dakiću i Ivanu Jovoviću.


Đurić: Srbi na Kosovu i Metohiji neće biti Hotijevi taoci - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Srbi na Kosovu i Metohiji neće biti Hotijevi taoci\nĐurić: Srbi na Kosovu i Metohiji neće biti Hotijevi taoci\nUcenjivačka strategija Avdulaha Hotija, osim što ruši dijalog Beograda i Prištine, sadrži poruku da Priština nije zainteresovana za bilo kakvu normalizaciju, već da je za Prištinu normalizacija samo sredstvo da se iznudi priznanje.\nHoti se koristi sredstvima profesionalnih ucenjivača kako bi i Srbiju i Evropsku uniju pokušao da dovede pred svršen čin, nudeći izbor između blokade dijaloga i priznanja samoproglašenog Kosova od strane Beograda.\nZa Beograd je proces normalizacije odnosa, ne sredstvo, već cilј, jer mi smo iskreno zainteresovani da se postepeno u regionu stvori atmosfera u kojoj nerešive nesuglasice neće rezultirati neprijatelјstvom i konfliktima.\nDa Hoti iskreno želi dobro svom narodu i svim drugim žitelјima Kosova i Metohije ne bi se ponašao kao otmičar u talačkoj situaciji, već bi predano radio na sprovođenju rešenja koje doprinose i stabilnosti i pomirenju na Kosovu i Metohiji, a koncept Zajednice srpskih opština za cilј ima upravo to.\nSrbi na Kosovu i Metohiji neće biti Hotijevi taoci, i mi ćemo i nadalјe biti uporni u nastojanjima da otvorena pitanja rešavamo za pregovaračkim stolom, ali evropskim partnerima moram da poručim da situacija u koju nas Hoti dovodi svojim političkim bezobrazlukom postaje sve apsurdnija, tako da se iskreno brinem za budućnost dijaloga.\nMi ćemo u Briselu i na svakom drugom mestu nastaviti da insistiramo na sprovođenju dogovora o Zajednici srpskih opština, jer to jedino ima smisla, i to jedino može izvući dijalog iz vrtloga licemerja, laži, pretnji i ucena u koji ga Hoti svakodnevno gura.


Zaslužan za promociju vakcina protiv Covida-19, kao i za vodeću ulogu u istraživanju HIV-a i liječenju AIDS-a\nA. Č. / BBC 16.02.2021\nVODEĆI AMERIČKI STRUČNJAK Fauči dobio prestižnu izraelsku nagradu za nauku\nFauči: Savjetnik za zdravstvena pitanja\nJedan od vodećih američkih stručnjaka za zarazne bolesti Entoni Fauči (Anthony Fauci) dobitnik je prestižne nagrade za posvećenost nauci vrijedne milion američkih dolara koju dodjeljuje Udruženje "Dan David" sa sjedištem u Izraelu, javlja BBC.\nFauči, koji je često bio u raskoraku s bivšim predsjednikom Donaldom Trampom (Trump) oko upravljanja pandemijom, dobio je Nagradu za "obranu nauke". Direktor je Nacionalnog instituta za alergije i zarazne bolesti od 1984.\nNagradu "Dan David" ustanovio je 2000. preminuli međunarodni poslovni čovjek Dan David. Svake godine nagrade od milion dolara se dodjeljuju u tri kategorije za doprinose vezane uz pitanja iz prošlosti, sadašnjosti i budućnosti.\nU saopćenju odbora za dodjelu nagrada stoji da je prepoznata "hrabrost kojom je dr. Fauči branio nauku od neupućene oporbe tokom izazovne covid-krize i u vrlo napetom političkom okruženju".\nU obrazloženju također piše da je Fauči zaslužan za promociju vakcina protiv Covida-19, kao i za vodeću ulogu u istraživanju HIV-a i liječenju AIDS-a.\nFauči je bio savjetnik za zdravstvena pitanja u mandatima sedam američkih predsjednika.\nFauči: Vakcinacija starije djece mogla bi da počne krajem proljeća\n05.02.2021 u 21:31\nAnthony Fauci Nagrada Vakcina\nNekadašnji član Predsjedništva SNSD-a Drago Kalabić za „Avaz“: Jedan sam od rijetkih koji ga pitaju: „Milorade, kud goniš?“


Poznata radionica Hanen centra iz Kanade, pod nazivom It takes two to talk, će biti održana od 5. do 8. decembra u Beogradu. Ovog puta, fokus je na razvoju strategija...\n13. juna 2018 . Ministarstvo zdravlja Republike Srbije i Privredna komora Srbije potpisali su u Palati Srbije Sporazum o saradnji , kojim je obeležen zvaničan početak nacionalne kampanje „Teži ravnoteži“.\nPod sloganom „Za zdravo potomstvo”, u četvrtak i petak, 12. i 13. aprila 2018. godine, u Domu Vojske Srbije (Ulica Braće Jugovića 19) u Beogradu, biće održan 17. Prolećni festival...\n4.11.2017. godine održaće se simpozijum sa temom “Rani karcinom dojke - savremeni pristup u dijagnostici i terapiji”. Simpozijum je lociran na Medicinskom fakultetu u Nišu. Očekuje se između 150-200 učesnika,...\nNa portalu www.stetoskop.info možete pratiti sve objave i aktuelnosti iz oblasti medicine vezane za održavanje kongresa i simpozijuma u zemlji i regionu. U okviru repertuara za mesec decembar 2016. godine...\nKongres - Neurointervencije 2009, Niš\nInstitut za radiologiju Kliničkog centra organizuje simpozijum Neurointervencija u Nišu - 2009.\nINSTITUT ZA JAVNO ZDRAVLJE NIŠ, MEDICINSKI FAKULTET UNIVERZITETA U NIŠU SRPSKO LEKARSKO DRUŠTVO Organizuju 42. naučni skup Dani preventivne medicine od 23-26.09.2008. god u Nišu\nVojnomedicinska akademija PROGRAM GenEduNet - Beograd, Srbija\nDana 11. 07. 2008. godine u amfiteatru VMA će se održati sastanak čiji je cilj edukacija lekara iz oblasti genetike koji rade u primarnoj zdravstvenoj zaštiti.


Marej prijatno iznenađen napretkom i rezultatima - Sportske.net\nMarej prijatno iznenađen napretkom i rezultatima\n07. oktobar 2019.\nBritanski teniser Endi Marej rekao je da je prijatno iznenađen svojim napretkom u igri u singlu otkako se vratio na teren posle operacije kuka.\nMarej je u januaru podvrgnut operaciji kuka, kako bi nastavio karijeru. On je po povratku na teren prvo igrao samo u konkurenciji dublova, ali je u avgustu prvi put nastupio u singlu. Prošle nedelje stigao je do četvrtfinala turnira u Pekingu, kada je izgubio od Dominika Tima, koji je posle toga osvojio turnir.\n"Do pre mesec dana nisam znao da ću biti na vrhunskom nivou. Otkako sam došao u Kinu, bio sam konkurentan svim igračima protiv kojih sam igrao. Igrao sam protiv igrača iz top 10, iz top 20 i top 30, nisam pobedio u svim mečevima, ali mislim da sam bio zaista dobar", rekao je Marej, preneo je Eurosport.\nMarej, 289. teniser sveta, je na turniru u Pekingu pobedio sunarodnika Kamerona Norija, ali i 13. na ATP listi Italijana Matea Beretinija.\n"Bilo je sjajno, igrao sam tri meča za četiri dana, što je prilično mnogo. Osećao sam se bolje nego što sam očekivao da ću se osećati četvrtog dana. To je još jedan korak. Nisam očekivao da ću odmah dostići najviši nivo ili da ću odmah osvajati turnire. Postepeno napredujem. Nedelja u Pekingu je bila korak u pravom smeru", naveo je Marej.\nU prvom kolu mastersa u Šangaju Marej je savladao 56. tenisera sveta Argentinca Huana Ignasija Londera.


Psssttt....Trač, Zabava — By taty on February 13, 2011 3:19 pm\nTeniser Janko Tipsarević našao se u velikom problemu kada je zvanično obavešten da se protiv njega vodi istraga zbog sumnje da je igrao namešten meč sa Argentincem Orasiom Sebaljosom na turniru u Moskvi oktobra prošle godine!\nIstražna jedinica, koja radi pri ATP i ITF, poslala je pismo srpskom teniseru u kojem traži od njega da objasni detalje čudnog duela u kojem je na potpunog autsajdera Sebaljosa uplaćeno 1,5 miliona funti, i to u trenutku kada je Tipsarević vodio 1:0 u setovima.\n” Neka me slobodno proveravaju, neka me ispituju svakih sedam dana ako treba. Evo, daću im broj svog računa u banci, daću im kontakt sa telefonskom kompanijom čije usluge koristim, pa neka proveravaju i moje pozive. Znam da sam čist i od cele ove priče ne želim da pravim nikakvu dramu”, kaže Janko Tipsarević.\nTags: estrada, Janko pod sumnjom da je igrao namešten meč sa Argentincem, Janko Tipsarević, Janko Tipsarević pod istragom zbog sumnje nameštenog meča, Janko Tipsarević pod istragom!, najnoviji tračevi, srpski teniser, teniser, trač, tračarenje, tračevi\nPotrebno: 500 gr feta sira 50 gr margarina 50 gr pečenog oljuštenog kikirikija 2 kašike ajvara 170 gr kačkavalja Priprema:...


Elektronsko bankarstvo još uvek nije zaživelo u dovoljnoj meri. Sagledajte prednosti i mane online funkcionisanja, izračunajte vreme i novac koji ćete neminovno uštedeti i pogledajte šta vam banke nude kada je u pitanju e-banking.\nPoreznici tvrde da vaši stanovi vrede duplo više\nVlasnici nekretnina u Srbiji krajem februara moraju da prijave porez na imovinu, koji će po svemu sudeći biti isti kao i prošle godine: nerealan! Iako je, naime, od 2008. tržišna vrednost nekretnina u padu, po poreskim rešenjima o godišnjem porezu na nekretnine, stanovi i kuće koje posedujete vrede sve više.\nPireus banka – paket tekući račun GO SMART vam nudi niz povoljnosti pri korišćenju različitih usluga banke\nKredit za nov automobil SBERBANKE – uskladite valutu vaših primanja sa kreditnim zaduženjem uz fiksnu kamatnu stopu za dinarski kredit\nNe zaboravite da prijavite porez na imovinu i platite prvu ratu do 15.februara, kako biste izbegli obračun zatezne kamate – budite finansijski odgovorni!


U porastu naplata, prihodi i profit | Elektrokrajina\nBanja Luka, 02.11.2017. godine\n„Elektrokrajina“ je u prvih devet mjeseci ove godine nastavila trend unapređenja poslovnih i finansijskih rezultata, koji se ogledaju u povećanju prihoda i profita, poboljšanju naplate električne energije i dodatnog smanjenja distributivnih gubitaka.\nU periodu januar–septembar ostvareni su ukupni prihodi u iznosu od 170 miliona KM, što je za 3,2 odsto više u odnosu na isti period prošle godine, dok je neto dobit porasla na 3,37 miliona KM ili za 78,5 odsto.\nNaplata električne energije je u obračunskom periodu uvećana za 3,4 procentna poena, odnosno na 109,3 odsto, uključujući naplatu potraživanja po osnovu sklopljenih ugovora o reprogramu, kao i nagodbi posredstvom medijacije.\n„Dosljedno provodimo sve mjere i mehanizme za efikasniju naplatu, što daje pozitivne rezultate. Posebno vodimo računa o ažurnoj naplati tekuće potrošnje kod kupaca sa kojima je u prethodnom periodu zaključivano sudsko ili vansudsko poravnanje, jer smatramo nedopustivim da ti kupci ponovo ulaze u dug“, istakla je direktorica Seka Kuzmanović.\nUkazala je i na uspješnu realizaciju mjera koje dovode do konstantnog višegodišnjeg pada distributivnih gubitaka, koji su smanjeni za dodatna 0,3 procentna poena, odnosno na 12,7 odsto, što je najniži devetomjesečni nivo u zadnjih nekoliko decenija.\n„Distributivne gubitke smanjujemo namjenskim investicijama u rekonstrukciju distributivne mreže, sa akcentom na izmještanje mjernih mjesta i uvođenje daljinskog očitavanja potrošnje električne energije, kao i stalnim mjerama na kontroli i suzbijanju neovlaštene potrošnje“, kazala je Seka Kuzmanović.\nS tim u vezi, preduzeće je u prvih devet mjeseci ove godine realizovalo investicije u iznosu od 12,1 milion KM, prvenstveno u izgradnju i sanaciju 193 kilometra distributivne mreže i 70 trafostanica.\nKada je riječ o borbi protiv neovlaštene potrošnje električne energije, preduzeće je zaključno sa krajem septembra otkrilo 298 takvih slučajeva, sa ukupno obračunatom potrošnjom u vrijednosti od 470.666 KM.\n„Odlučna borba protiv neovlaštene potrošnje i u narednom periodu ostaje jedan od najvažnijih zadataka“, poručili su iz Uprave „Elektrokrajine“ podsjećajući da se krađa električne energije po novom Krivičnom zakoniku RS tretira kao krivično djelo sa zaprijećenom kaznom zatvora i novčanom kaznom za počinioce.


BTC $50.530 -0,15%\nETH $4.297 -1,40%\nBNB $576 -2,02%\nSOL $188 -3,29%\nXRP $0,81 -2,21%\nDOGE $0,17 -1,97%\nŠvajcarska kripto berza ShapeShift je otpustila 37 radnika, smanjujući veličinu tima za jednu trećinu\nŠvajcarska kripto berza ShapeShift je otpustila trećinu svog tima, objavio je izvršni direktor berze Erik Vorhes u tvitu 8. januara.\nPrema blog postu kompanije - nazvan “Prevazilaženje kripto zime ShapeShift-a i naš put ispred” - ShapeShift je otpustio 37 svojih zaposlenih, smanjujući veličinu tima za trećinu.\nU postu, Vorhes pripisuje smanjenje broja zaposlenih “poslednjim opadajućim tržištem”, ističući da je “najveća i najgora finansijska odluka kompanije bila da prihvati značajnu izloženost kripto imovini”.\nIzvršni direktor je takođe otkrio u postu da tokom 2018. godine, kompanija je “pogođena sa četiri strane”. On navodi pravne probleme, “ljude i strukturne probleme”, problemi sa klijentima i finansijske probleme kao glavne faktore, navodeći da je “imenitelj ovih problema povezan sa našim nedostatkom fokusiranja na proizvod, koji je doveo do današnjeg otpuštanja.”\nVorher se izvinjava onima koji su pogođenim ovim potezom i optimistično završava post sa:\n“Među njegovim brojnim vrlinama, kripto imovina omogućava ljudima (i mašinama) da sami lako skladište vrednost i da direktno prenesu vrednost nekom drugom, bilo gde na Zemlji. Ova moć je fenomenalna i bez presedana.”\nU septembru, Wall Street Journal (WSJ) objavio je rezultate istrage u kojoj se tvrdi da je 88,6 miliona dolara, koji su ilegalno dobijeni, prošli kroz 46 kripto berzi, od kojih je 9 miliona dolara prebačeno preko ShapeShift-a.\nVorhes je kasnije negirao optužbe, navodeći da je tim za berzu radio pet godina sa novinarima WSJ-a, ali “pod lažnim izgovorom”, jer su informacije koje je dostavila berza navodno pogrešno predstavljene ili izostavljene.\nKrajem decembra, Cointelegraph je izvestio o navodnim otpuštanjima u itirijum (ETH) firmi za razvoj blokčeina ConsenSys. Izvor je navodno rekao da bi broj zaposlenih koji bi mogli biti otpušteni mogao biti između 50% i 60% radne snage ConsenSys-a, koja broji 1.200 radnika.\nKasnije u više tvitova, osnivač ConsenSys-a Josef Lubin usresredio se na izveštaj o navodnim otpuštanjima, navodeći da “ConsenSys ostaje zdrav i da započinje rebalansiranje prioriteta i aktivnosti koje su počele pre otprilike devet meseci”. Lubin je takođe rekao da kompanija zapošljava za svoje interne projekte koji “ostaju srž našeg naprednog biznisa”.


e-novine.com - Najniži rast od 2009. godine\n19.10.2015 - 11:23\nNajniži rast od 2009. godine\nPhoto: EPA/Chip East\nPrvi put od početka globalne ekonomske krize iz 2009, kineski ekonomski rast u trećem kvartalu nije nadmašio 7 odsto na godišnjem nivou, kada je bruto društveni proizvod ostvario stopu rasta od 6,9 odsto. Nacionalna kancelarija za statistiku koja je ove podatke objavila u ponedeljak, procenjuje da se radi o “pristojnim” ciframa, ali i da istrajava silazni privredni trend\nIako je kineski pad ekonomskog rasta proces koji nije završen, podaci ekonomskih performansi daleko su ispred bilo koje druge ekonomije u svetu.\nInvesticioni rast fiksnog kapitala pao je sa 10,9% na 10,3%. Došlo je do usporavanja i u industrijskoj proizvodnji gde je zabeležen pad sa 6,1% na 5,7%, dok je evidentiran blagi rast maloprodaje od 10,9% u odnosu na prethodni mesec.\nKineski predsednik Si Đinping izrazio je zabrinutost zbog kretanja kineske privrede i to protumačio, delom kao normalne procese restruktiriranja, ali i “apatijom” globalne ekonomije koja se odražava na sve zemlje, naročito one u razvoju.\nIako zvanični Peking veće mesecima pokušava da administrativno-finansijskim merama popravi privredni ambijent (devalvacija juana u avgustu), evidentno je da Kina, posle četvrt veka galopirajuće ekspanzije, ulazi z fazu usporavanja ekonomskog rasta, što ne znači da se usporavanje neće ubrzati, imajući u vidu kreditne balone slične onim američkim, koji bi mogli da puknu svakog časa.\nAnalitičari procenjuju da će kineski ekonomski rast usporavati i u 2016 godini, naročito u oblasti nekretnina i izvoza, te da će kineske vlasti morati da primene nove monetarne i budžetske mere.\nOstali članci iz rubrike Svet\nkina (1) ekonomija (1) indeks (1) rast (1)


Stigao novi čuvar mreže u BSK - www.lobi-info.rs\nBojan K. 4. avgusta 2016., 10:09 3.2k Views\nUmesto Puletića u Borču je stigao doskorašnji golman Donjeg Srema, mladi i perspektivni Matija Šegavac.\n– Puletić je otišao iz kluba u Bežaniju a zameniće ga Šegavac koji je imao u prvoligaškoj konkurenciji dosta zapaženih partija – izjavio je Dragan Aničić šef stručnog štaba kluba iz Borče.\nPred početak prvenstva BSK Borča beleži pobede na pripremnim utakmicama.\nNa poslednjim pripremnom meču u Starčevu protiv domaćeg Borca su pobedili rezultatom 3-0.\nIako je domaći tim dao svoj maksimum BSK je rano stigao do prednosti golom Džugurdića, a u drugom delu u listu strelaca su se upisali Tripković i Marinković.\nPrethodna objava DVD Borča učestvuje na Vatrogasnoj olimpijadi (VIDEO)\nSledeća objava Miša iz Borče upecao soma grdosiju ispod Pančevca (FOTO)\nDVD Borča učestvuje na Vatrogasnoj olimpijadi (VIDEO)\nMiša iz Borče upecao soma grdosiju ispod Pančevca (FOTO)


9. октобра 2019. Zanimljivosti\nRoditelji dečaka od 10 i 15 godina odlučili su da tuže „Epik gejms“ zbog najpopularnije igrice „Fortnajt“ jer izaziva zavisnost. Advokatska kancelarija „Kaleks legal“ iz Montreala, koja zastupa dečake, igricu „Fortnajt“ upoređuje s kokainom i navodi kako podstiče lučenje dopamina u mozgu ranjivih mladih ljudi koji zato postaju zavisni od igranja. Advokati smatraju da imaju dovoljno dokaza za pokretanje slučaja i pozvaju roditelje koji misle isto da se pridruže. Prema rečima advokatske kancelarije „Čartrand“, „Epik gejms“ je uz pomoć tima psihologa igricu učinio opasno zavisnom kod igrača i takvu su je plasirali na tržište, s ciljem da privuku što više dece. Kada nešto izaziva zavisnost, dužnost je kompanije da o tome obavesti korisnike, što su u ovoj kompaniji navodno propustili. Tako roditelji koji su odlučili da tuže Fortnajt nikada svojoj deci ne bi dozvolili da ga igraju da su znali za moguće posledice, odnosno da izaziva zavisnost.Moguće je da će se još ovakvih tužbi pojaviti i u drugim delovima sveta. Za to vreme „Fortnajt betl rojal“ je i dalje besplatan i jedna je od najpopularnijih igara na svetu, sa više od 125 miliona igrača.


Povećati otkupne cijene: Nezadovoljni proizvođači malina organizuju novi sastanak Visokoin.com\nPovećati otkupne cijene: Nezadovoljni proizvođači malina organizuju novi sastanak\nPredstavnici Saveza proizvođača jagodičastog voća u BiH održali su danas sastanak sa članovima Udruženja otkupljivača i izvoznika jagodičastog voća kako bi uspostavili partnerske odnose i povećali otkupne cijene maline. Međutim, sastanak nije dao nikakvo rješenje, jer nijedan prijedlog niti argument koje su iznijeli predstavnici Saveza nisu prihvaćeni.\nKako bi pronašli način rješenja ovog problema, predstavnici udruženja “Travnička malina” pozivaju članove drugih udruženja malinara, agronome i sve one koji čine kariku u proizvodnom lancu malinarstva sa prostora cijele Bosne i Hercegovine na još jedan sastanak koji će biti održan u nedjelju u sali Centra za kulturu Travnik.\n– Naše udruženje svim proizvođačima nastoji pružiti relevantne stručne informacije i to od najpriznatijih ljudi ove struke. Jedan od naših osnovih ciljeva je istrajavanje na očuvanju realne cijene proizvoda, te kroz dobru organiziranost i sprječavanje pritisaka i ucjena od strane otkupljivača i nakupaca – kazao je predsjednik udruženja Edin Mameledžija, dodavši da je cilj sastanka i organizacija jedinstvenog nastupa na tržištu, te pronalaženje rješenja za novonastalu situaciju.\nNa sastanak pozivaju i proizvođače koji u svojim gradovima nemaju organizovano udruženje, a sami imaju nasade veće od 3.000 m2.


U samom centru Kragujevca, gde se nalazi veliki broj zanimljivih turističkih sadržaja, započinje priča smeštaja FILIPS SLEEP, vođena idejom da pruži potpuni užitak i ugođaj za sve posetioce ovog grada. Potpuno nove i savremeno opremljene sobe, oblikovane su po meri posetilaca.\nPrateći potrebe gostiju, FILIPS SLEEP koncept smeštaja kreiran je tako da ispuni očekivanja, kako poslovnih, tako i porodičnih ljudi.\nGosti tokom celog dana mogu uživati u prijatnom ambijentu lobi dela. Osobenost smeštaja, pored vrhunske usluge i komfornih smeštajnih jedinica, jeste i sam odnos prema gostima.\nAko je Vaš cilj da se udobno smestite u centru gradskih dešavanja, onda je FILIPS SLEEP pravi izbor za Vas!


Počela 24. Nedelja kvaliteta | ATS\nU prostorijama Privredne komore Srbije (PKS) se, u periodu od 4. do 6. marta 2015. godine, održava 24. po redu manifestacija „Nedelja kvaliteta 2015“ koja tradicionalno okuplja eksperte iz nauke i privrede i eminentne stručnjake iz oblasti kvaliteta. Tokom ovogodišnje manifestacije učesnici će biti u prilici da čuju novine o trendovima u svetu i šta donose novi standardi menadžmenta, kako upravljati rizicima u okruženju, ali i kako primeniti savremene alate za upravljanje procesima i unapređenje poslovanja.\nPrisutne je na otvaranju ispred Fondacije za kulturu kvaliteta i izvrsnost (FCQE) prvi pozdravio Vladimir Trajković, predsednik, koji je prilikom obraćanja skupu najavio da će biti predstavljen veliki broj radova autora iz Republike Srbije, kao i gostiju iz Zagreba, Sarajeva i Podgorice.\nProf. dr Zoran Punoševac, predsednik Asocijacije za kvalitet i standardizaciju Srbije, najavio je potpisivanje sporazuma između 12 udruženja iz oblasti kvaliteta iz ovog dela Evrope što će biti potvrđeno na 16. međunarodnom simpozijumu o kvalitetu koji će se održati u martu u Opatiji u organizaciji Hrvatskog društva menadžera kvalitete. Tom prilikom je i Anita Zado Bešker iz Hrvatskog društva menadžera kvalitete istakla da se ovakvi skupovi moraju održavati uprkos teškoj ekonomskoj situaciji, jer je to način da učimo jedni od drugih.\nPrisutnima se ispred Akreditacionog tela Srbije obratila i v.d. direktora, Milica Lukešević, koja je ovom prilikom istakla da joj je čast što može da prisustvuje ovakvom skupu koji je mesto za razmenu ideja onih koji čine infrastrukturu kvaliteta u našoj zemlji.\nMr Miodrag Perović, direktor Instituta za standardizaciju Crne Gore, je istakao značaj regionalne saradnje i postojanje Balkanske konferencije za infrastrukturu kvaliteta budući da je ulaganje u nauku najbolja investicija.\nSkup je i ove godine otvorila mr Jelena Popović, pomoćnik ministra u Ministarstvu privrede (MP), koja je na početku istakla značaj predstavljanja novih ideja i dobre prakse, ali i povećanje konkurentnosti srpske privrede kao zadatka koji nas sve okuplja. Mr Popović je istakla da je u ovoj oblasti (Poglavlje 1) Republika Srbija transponovala 80% propisa Evropske unije u naše zakonodavstvo, dok ostaje da se transponuju direktive EU koje uređuju oblast građevinskih proizvoda, igračaka i medicinskih sredstava. U Republici Srbiji postoji više od 30 imenovanih tela po zahtevima direktiva Novog pristupa koja će postati notifikovana tela čime će srpska privreda povećati svoju konkurentnost. Ono što mr Popović vidi kao izazov, kada je reč o infrastrukturi kvaliteta u Republici Srbiji, su izmene i dopune Zakona o standardizaciji kako bi se ovaj zakon usaglasio sa odredbama Uredbe EU broj 1025. Potrebno je da se Institut za standardizaciju Srbije (ISS) postavi kao tržišno orijentisana institucija kako bi na taj način što manje zavisio od države i ispunio jedan od preduslova za članstvo u CEN-u i CENELEC-u. Takođe je potrebno rešiti pitanje neharmonizovanog područja budući da ovi propisi stvaraju barijere u trgovini zbog čega je u izradi detaljan akcioni plan kako bi se identifikovale potencijalne barijere u trgovini, a što je posao koji čeka sva ministarstva. Strategija unapređenja sistema infrastrukture kvaliteta u Republici Srbiji za period 2015-2020. godine je u proceduri za usvajanje od strane Vlade RS nakon čega će biti izrađeni akcioni planovi. Ono što je posebno istaknuto je da se ukida barijera u trgovini vezana za potvrde o usaglašenosti koje prate robu koja se uvozi što je bila poslednja „brana“ u cilju zaštite naše privrede od nebezbednih proizvoda. Kako je u međuvremenu tržišni nadzor ojačao u Republici Srbiji ova obaveza se ukida za električnu i elektronsku opremu i liftove, a ostaje u slučaju telekomunikacione opreme i pirotehničkih sredstava.\nRadno predsedništvo na otvaranju: Vladimir Trajković, dr Miloš Jelić, mr Milan Ivanović\nMilica Lukešević, v.d. direktora Akreditacionog tela Srbije\nMr Jelena Popović, pomoćnik ministra, Ministarstvo privrede\nUčesnici Nedelje kvaliteta 2015\nZa više informacija posetite http://www.fqce.org.rs


PROJEKAT SVI ZA PRAVA, PRAVA ZA SVE\n"Svi za prava, prava za sve" je projekat koji je osmišljen da doprinese smanjenju i prestanku kršenja ljudskih prava i osnovnih sloboda među vojvođanskim srednjoškolcima.\nVrhunac projekta je karavan koji prolazi kroz nekoliko gradova Vojvodine – a kroz Novi Sad 7. maja – gde će biti predstavljen rezultat 15-omesečnog rada kojim je pokriveno u 20 škola, u 17 gradova Vojvodine.\nNosilac projekta je Studentski kulturni centar Novog Sada, a finansirala ga je Delegacija Evropske Unije u Republici Srbiji.\nKaravan „Svi za prava – prava za sve“ predstaviće prvu edukativnu fejsbuk-igricu na temu ljudskih prava, kratke filmove koje su na ovu temu napravili srednjoškolci na radionicama zimskog filmskog ateljea – dok će kruna tog jednodnevnog događaja biti performans nastao iz procesa kolektivnog istraživanja ljudskih prava.\nJedna od glavnih zanimljivosti svakako će biti i prilika da se u opuštenom ambijentu porazgovara sa predstavnicima institucija koje se bave ljudskim pravima.\n"Nismo imali taj pristup neke prezentacije gde govornici pričaju, pričaju, pričaju, a publika sluša – nego je aktivna uloga data upravo onima koji su možda potencijalno izloženi diskriminaciji ili kršenju prava koja su garantovana ne samo međunarodnim konvencijama koje je Srbija potpisala, nego i domaćim propisima odnosno zakonima", rekla je Danica Todorov, zamenica pokrajinskog ombudsmana za ravnopravnost polova.\nKako je na konferenciji naglašeno, ovaj projekat je pokazao da među srednjoškolcima postoji izuzetno velik porast želje za informacijama o pitanju ljudskih prava.


Ugrubo gledano, vrednost Vaše kompanije čine stvari, prava i novac. Bilo da su u pitanju kupci Vaše firme, ili investitori, ili recimo eksterna revizija, predmet njihovog interesovanja pri određivanju vrednosti će biti i prava koja Vaša firma ima. Ukoliko tvrdite da imate neku svojinu, morate prikazati način na koji ste je stekli.1 Iz tog razloga Vam je neophodna dokumentacija koja pre svega svedoči o postojanju pravnog posla na osnovu koga ste stekli određenu svojinu, bilo da se radi o sredstvima za rad, pravima zakupa, ili novcu po kreditnoj liniji. Nije isto da li je mašine koje služe za obavljanje delatnosti Vaša firma stekla tako što je odjednom isplatila celokupnu cenu, ili tako što ih otplaćuje na kredit. Isto tako, nije isto da li je Vaša firma u ugovore o fizičkim licima sa kojima sarađuje po bilo kom osnovu uvrstila klauzulu kojom stiče autorsko pravo na autorskim delima koja su predmet angažovanja ili ne. Možda najjednostavniji primer neprekinutog lanca sticanja je primer vlasništva Internet domena koji Vaša firma koristi: da li je taj domen registrovan na Vašu firmu? Ukoliko se vodi na osnivača, ili direktora, ili na dizajnera ili programera koje ste angažovali da Vam izrade sajt, onda se ne može reći da taj domen pripada Vašoj firmi, zar ne?\nNeprekinut lanac kojim se dokumentuje postojanje stvari, prava ili novca kojim Vaša firma raspolaže, je najjednostavniji način da uvećate njenu vrednost. Dobra stvar je što, pravno gledano, ukoliko Vam u tom lancu nedostaje jedna ili dve karike, možete da ih nadomestite zaključivanjem neophodnih pravnih poslova, i tako očuvate neprekidnost lanca. Za ovo postoji više načina koji se primenjuju u zavisnosti od okolnosti konkretnog slučaja. Ukoliko je za konkretan pravni posao kojim slučajem zahtevana pisana forma, a ugovorne strane su izvršile svoje ugovorne obaveze, takav ugovor se može konvalidirati2. Ukoliko ste u mogućnosti da neke svoje usmeno zaključene poslove (za koje se ne zahteva pisana forma) pretočite u pisanu formu, učinite to. Makar i elektronskom poštom. Ukoliko kao firma niste registrovani vlasnik Internet domena koji koristite, ispravite taj nedostatak. Ono što Vi možda izvanredno poznajete u Vašem poslovanju, i ljudi na koje se u tom poslovanju neformalno oslanjate, najverovatnije nije vidljivo nekom drugom. Time ste sebe možda učinili nezamenjivim u Vašoj firmi, ali bi formalizovanje odnosa veoma doprinelo uvećanju vrednosti Vaše firme.\nNačin sticanja u ovom smislu može biti dvojak: ili ste sami izvorno nešto stvorili – originarno sticanje, ili ste svoje pravo izveli iz tuđeg prava – derivativno sticanje. ↩\nčlan 73 Zakona o obligacionim odnosima ↩


SEEbiz.eu / RS / Beogradska berza: Skroman promet, Jedinstvo najviše u godinu dana\nBeogradska berza BELEX15 Nafta industrija Srbije Energoprojejkt Holding Aerodrom Nikola Tesla Jedinstvo Sevojno BSE:NIIS BSE:SJPT BSE:AERO BSE:ENHL\nBeogradska berza: Skroman promet, Jedinstvo najviše u godinu dana\nDatum objave: 21.04.2017. - 16:41:33\nBEOGRAD - Poslednji dan u trgovačkoj nedelji doneo je izuzetno slabu investicionu aktivnost uz nastavak rasta berzanskih indeksa.\nUkupan promet u trgovanju iznosio je svega 7 miliona RSD (56,9 hiljada EUR), dok je indeks BELEX15 porastao i treći dan zaredom, danas 0,2% na nepuna 734 poena.\nUbedljivo najprometnija akcija bio je građevinar Energoprojekt holding (ENHL) koji se zadržao na nivou od 1.501 RSD uz promet od 2,9 miliona RSD. Od početka meseca akcije ove kompanije fluktuiraju u uskom cenovnom rasponu oko psihološke granice od 1.500 RSD, a nijedan dan u ovom periodu nije zabeleženo da ponuda nije pronašla kupca. Naftna industrija Srbije (NIIS) okončala je trgovanje u blagom minusu od 0,3% na 756 RSD zu realizaciju od 0,4 miliona RSD. Mali promet ove hartije direktna je posledica oskudne ponude s obzirom da je ostala solidna nezadovoljena tražnja na nivou od 760 RSD. Aerodrom "Nikola Tesla" (AERO) je ponovo zabeležilo minorno trgovanje, pomerivši se neznatno na 1.284 RSD.\nDobitnik dana bilo je Jedinstvo iz Sevojna (JESV) koji je poraslo 4% na 4.700 RSD uz realizaciju od 0,4 miliona RSD, dok je Komercijalna banka (KMBN) potvrila juče dostignuti nivo od 1.800 RSD, danas uz neveliki promet od 0,3 miliona RSD. Prioritetne akcije Philip Morrisa (DINNPB) blago su porasle na 2.661 RSD uz promet od 0,4 miliona RSD, dok je Impol Seval (IMPL) pao i treći dan zaredom, oslabivši skoro 1% na 3.367 RSD uz promet od 0,3 miliona RSD.\nGubitnik dana bila je uljara Vital (VITL) koja je pala 9,1% na 800 RSD uz skromno trgovanje od 0,2 miliona RSD. Na ovoj ceni Vital vredi 611,1 milion RSD (4,9 miliona EUR), dok je prošle godine ova kompanija ostvarila prihod 3,6 milijardi RSD uz gubitak od 96 miliona RSD.


TVSA/Računi za Toplane neće biti niži – TVSA.BA\nPonedjeljak, 19 Aprila, 2021 3:12\nNaslovna/Vijesti/Sarajevo/TVSA/Računi za Toplane neće biti niži\nNakon što je Vlada Federacije donijela odluku kojom je od 1. januara snižena cijena prirodnog gasa za 8,59 posto, građani Kantona Sarajevo su se ponadali da će biti snižena cijena grijanja, jer je upravo gas glavni energent koji Toplane koriste. Međutim, Toplane su u prethodnom periodu poslovale s gubitkom zbog čega niža cijena nije realna. No, konačnu odluku će donijeti Vlada KS.\nBH Gas je Sarajevogasu 2018. uvećao cijenu prirodnog gasa za 30 posto zbog čega je i Sarajevogas povećao cijenu za isporuku ovog energenta Toplanama. Vlada KS koju su vodile stranke šestorke je subvenicionirala razliku, te je na taj način spriječeno povećenje cijene grijanja za građane. Međutim, to je zaustavljeno dolaskom prethodne Vlade KS koja je donijela odluku da djelimično subvencionira tu razliku što je Toplanama ponovo donijelo gubitke u poslovanju.\nBiće formirano nezavisno tijelo koje treba da kaže svoje mišljenje da li je snižavanje cijene grijanja realno uprkos odluci Vlade Federacije BiH kojom je od 1. januara snižena cijena prirodnog gasa.\nMeđukulturno vijeće BiH: Hitno riješiti status četiri temeljne organizacije


Naslovna / Košarka / Domaca košarka / Pionir se širi: Dobija novi parket, kapacitet preko 8.000...\n2019-04-03 12:20 > 12:20\nZamenik gradonačelnika, Goran Vesić, najavio je radove u Hramu košarke.\nVestbruk za istoriju! Alal ti vera! (VIDEO)\nHala „Aleksandar Nikolić“ odavno je zrela za potpunu rekonstrukciju. Bilo je to jasno gradskim čelnicima još pre nekoliko godina, te je tada najavljivano da bi kapacitet popularnog Pionira mogao da bude proširen na više od 9.500 mesta. Planovi su delimično revidirani, pa smo danas smo dobili i prve konkretne korake po pitanju rekonstrukcije.\nZamenik gradonačelnika, Goran Vesić, objavio je da je grad raspisao tender za rekonstrukciju starog Pionira, te da bi radovi mogli da počnu već u junu po završetku košarkaške sezone u domaćem prvenstvu. Trebalo bi da budu gotovi do 1. oktobra, kad se očekuje povratak košarke na terene širom regiona.\nBiće zanimljivih promena, bar tako kaže Vesić. Dvorana je tokom 2017. godine dobila savremenu LED rasvetu, a ideja je da se sad u gradi novi centralni semafor, poptuno nov parket i koševi, a uz to će biti odrađene i nove teleskopske tribine. Time će se kapacitet povećati za više od 2.500 mesta.\n„Zamenićemo postojeće stolice, pa će kapacitet sedećih mesta biti povećan na više od 8.000, pošto su to zahtevi međunarodnih federacija. U ovom trenutku hala može da primi oko 5.600 posetilaca, a sa teleskopskim tribinama blizu 6.300 ljudi“, izjavio je Goran Vesić.\nRekonstrukcija Hale „Aleksandar Nikolić“ obuhvatiće proširenje broja sedećih mesta na parteru B i parteru 4, kao i kompletnu zamenu sedišta na tribinama.\nVesić je dodao da će biti odrađeni i drugi infrastrukturni radovi, te da će hala dobiti potpuno nov i moderan izgled. Najviše će se raditi na ventilaciji, koja je bila jedna od najvećih boljki košakaške lepotice proteklih godina.\n„Rekonstrukcija hale je odavno bila neophodna“, zaključio je zamenik gradonačelnika.\nHala „Aleksandar Nikolić“ je posle Beogradske arene najveće zatvoreno sportsko borilište u glavnom gradu. Otvorena je 24. maja 1973. pod starim, poznatim nazivom – Pionir, a sadašnje ime nosi od 23. februara 2016. godine u slavu poznatog košarkaša i trenera.\nUspešno operisan Duško Vujošević!\nPrethodna KKCZ: Na Partizan besplatno, "crno-beli" bez mesta!


Hitan sastanak SB o Jemenu - Sputnjik Srbija\n19:21 16 Jul 2020\nUživo: Vesti: Proizvodnja prve vakcine počinje u Rusiji /video/\nHitan sastanak SB o Jemenu\n09:43 22.03.2015 (osveženo 18:49 25.10.2016) Preuzmite kraći link\nSavet bezbednostni UN održaće danas popodne vanrednu sednicu kako bi razmotrio pogoršanje situacije u Jemenu posle napada u petak u kome je ubijeno 142 ljudi.\nPredsednik Abd Rabo Mansur Hadi obećao je da će se boriti protiv uticaja Irana na šiite u Jemenu.\nPredsednik je ovo izjavio juče, dan posle prvih napada u zemlji za koje je odgovornost preuzela ekstremistička sunitska grupa Islamska država. Ubijeno je 142 ljudi u napadima u petak na dve džamije u Sani, glavnom gradu Jemena, koja je od septembra pod kontrolom šiitske milicije Huti.\nJemen tako upada u sve veći haos, s velikom političkom krizom, podeljenom teritorijom i nasiljem između više oružanih grupa, uključujući Hutije i sunitsku ekstremističku mrežu Al Kaida.\nJemenski siitski pobunjenici Huti juče su pozvali na opštu mobilizaciju i ofanzivu protiv državnih tela koje kontroliše predsednik Abed Rabo Mansur Hadi, koji je trenutno stacioniran u južnom gradu Adenu.\nNjihov poziv je usledio nedugo pošto je predsednik Jemena održao oštar govor protiv Huta, što je bilo njegovo prvo obraćanje emitovano u javnosti, od kako je prošlog meseca napustio glavni grad Sanu i otišao u Aden.\nOn je proglasio Aden „privremenom prestonicom“ i poručio lideru pobunjenika Abdel-Maliku el Hutiju da prestane da pokušava da prevari jemenski narod.\nJemen, sastanak, SB, Svet\n18:49 Srbija zabeležila rast od pet odsto


SAD: Podrška dijalogu u CG, potrebna politička volja\nTanjug 9. septembra 2021. 09:03\nVAŠINGTON – SJedinjene Američke Države podržavaju dijalog u Crnoj Gori za koji će, kako nepominje neimenovani portparol Stejt Departmenta, biti biti potrebna značajna politička volja,\nOn je tako odgovorio na pitanje Glasa Amerike šta će SAD uraditi da pomognu da se smire tenzije u Crnoj Gori i ohrabri dijalog, u svetlu najnovijih dešavanja koji su prošle nedelje pratili ustoličenje mitropolita Sprske pravoslavne crkve Joanikija.\n„Podržavamo konstruktivan dijalog sa političkim akterima i predstavnicima civilnog društva – koji mora da se vodi u dobroj volji, sa prostorom za kompromis da bi uspeo i doveo do napretka Crne Gore na prosperitetnom i bezbednom putu“, naveo je neimenovani portparol Stejt departmenta.\nKako dodaje, za takav dijalog će biti potrebna značajna politicka volja i „on na kraju krajeva zavisi od svih Crnogoraca“.\nIz Stejt departmenta dodaju da je američka vlada posvećena multietničkoj, inkluzivnoj i demokratskoj Crnoj Gori, „čvrsto ukorenjenoj u zapadnim institucijama“.\n„Crna Gora ima ponosnu tradiciju međuetnickog sklada i sada je vreme da se nastavi dogradnja te zaostavštine da bi se stvorila svetlija budućnost za sve njene građane“, zakljucio je portparol Stejt departmenta.\nUstoličenje Joanikija u nedelju na Cetinju obiležile su etničke tenzije, brojni incidenti i sukobi policije sa demonstrantima.


Paraolimpijski komitet Crne Gore - Radoviću srebrna medalja\n- Objavljeno 18 septembar 2019\n. On očekuje da će i u ekipnom dijelu, sa Lukom Bakićem i Dejanom Bašanovićem, ostvariti dobar rezultat.\nČojnovski je zvanični evropski i svjetski šampion, a do finala u Helsingborgu došao je bez izgubljenog seta. Radović je ranije danas u polufinalnom meču savladao Poljaka Igora Mištala 3:1 (11:7, 11:5, 6:11 i 12:10) i prvi put izborio finale šampionata Evrope.\nTrener crnogorskog stonotenisera Nilolae Lupulesku kazao je da je Radović pokazao kvalitet i vidan napredak. “Stigao je do finala, a na tom putu pobijedio je dobre igrače. U finalu nije pružio maksimum, mogao je još više. Jedini je na šampionatu osvojio set Čojnovskom. Imamo još da radimo da bi ostvarili cilj”, kazao je Lupulesku.\nCrnogorski stonoteniseri, osim u pojedinačnoj konkurenciji, nastupiće prvi put i kao ekipa, u klas S 10 u sastavu Radović, Bakić i Bašanović. Ekipni dio šampionata startuje sjutra, a crnogorska ekipa igraće u B grupi sa Španijom, Francuskom i Rusijom.\nRival u prvom kolu, sjutra u deset sati i 45 minuta, biće Francuska. Za sjutra zakazan je i duel sa Rusijom, u 19 sati i 30 minuta. U posljednjem kolu, u petak u 14 sati i 15 minuta, sastaće se Španijom.\nPo dvije najbolje reprezentacije, nakon tri odigrana kola, plasiraće se u polufinale. Polufinalni i finalni dueli na program su u subotu. U ekipnom dijelu igra se na dvije pobjede.


Izetbegović: Pomiješati karte u raspodjeli resora\n15/03/2019 | 20:12 | Izvor: SRNA\nPredsjednik SDA Bakir Izetbegović rekao je da je potrebno što prije okončati formiranje vlasti zbog odavno probijenih rokova, te naveo da su za ovu stranku u Savjetu ministara prioritet ministarstva finansija, odbrane, inostranih poslova, pravde i civilnih poslova.\n- SDA i partnerske stranke treba da preuzmu tri bošnjačke pozicije i poziciju iz reda ostalih u Savjetu ministara - rekao je Izetbegović.\nOn je naglasio da je vrijeme da se "malo pomiješaju karte" kada je riječ o raspodjeli resora.\n- Već predugo HDZ drži Ministarstvo finansija i vrijeme je da mi tu malo pomognemo - rekao je Izetbegović novinarima nakon sjednice Predsjedništva SDA.\nOn je istakao da se od pregovaračkog tima SDA traži da pregovore o formiranju vlasti završi do 24. marta, da bi na narednoj sjednici Predsjedništva stranke 25. marta mogle biti donesene konačne odluke o koalicijama.\nIzetbegović je naglasio da je u pregovore neophodno uključiti i članove Kolegijuma stranke koji su dio aktuelnog saziva Savjeta ministara.\nKada je riječ o pregovorima o formiranju federalne vlasti, Izetbegović navodi da u njima moraju učestvovati i članovi Kolegijuma SDA koji su dio aktuelnog saziva Vlade Federacije BiH /FBiH/.\n- Učešće u budućem sazivu Vlade FBiH treba biti u skladu sa učešćem koalicionih partnera u federalnom Parlamentu. Osnovni problem koji treba da bude riješen prije formiranja nove vlade jeste praksa preglasavanja koju mi više nećemo tolerisati - istakao je Izetbegović.\nOn je rekao da pitanje aktivacije MAP-a kroz usvajanje Godišnjeg nacionalnog plana treba tretirati kao tehničko pitanje koje treba rješavati na nivou nadležnog ministarstva, jer su svi potrebni zakoni, strategije i odluke ranije usvojene.\nPredsjedništvo SDA istaklo je, povodom terorističkog napada na džamije na Novom Zelandu, da to pokazuje monstruoznu i zločinačku prirodu ideologije nasilog ekstremizma i radikalizma, prenose federalni mediji.\nStranka demokratske akcije pozdravila je dostavljanje odgovora na dodatna pitanja Evropske komisije i očekuje da će BiH do 1. novembra dobiti kandidatski status, s obzirom na to da su, ističu, ispunjeni svi zvanični uslovi EU.\nPozdravljena je i odluka Predsjedništva BiH, kao i Savjeta ministara u tehničkom mandatu o odobravanju zaključivanja sporazuma o sniženju cijena usluga rominga, te početak gradnje tunela Hranjen u okviru realizacije izgradnje brzog puta Sarajevo-Goražde.\nKao pozitivna je ocijenjena i odluka Parlamenta FBiH o zatvaranju finansijske konstrukcije za izgradnju Bloka sedam Termoelektrane Tuzla, što je, kako je rekao Izetbegović, neophodno radi trajnog rješavanja stabilnosti energetskog sistema BiH.


PORTAL KRUG - Registrovati stambene zajednica, inače…\nRegistrovati stambene zajednica, inače…\nPrevious Article Javna rasprava o promeni Statuta\nNext Article Koncert Saše Matića u Kraljevu\nKrajnji rok za registraciju stambenih zajednica (bivših stambenih zgrada) istekao pre mesec i po dana, komunalna policija će od 1. februara nalagati da se to uradi, u suprotnom – podneće i prijave za uvođenje prinudne uprave, a tu su i kazne\nGradska uprava grada Kraljeva obaveštava građane grada Kraljeva da je stupanjem na snagu Zakona o stanovanju i održavanju stambenih zgrada („Službeni glasnik RS“, broj 104/16) predviđena obaveza registracije stambenih zajednica (bivše stambene zgrade) kao pravnih lica. Kako se do 12.decembra 2017. godine, što je bio krajnji rok za registraciju stambenih zajednica, nisu sve registrovale, POTREBNO JE da se neregistrovane stambene zajednice registruju.\nRegistracija stambenih zajednica sprovodi se u Gradskoj upravi grada Kraljeva, u Odeljenju za urbanizam, građevinarstvo i stambeno-komunalne delatnosti Gradske uprave grada Kraljeva (kancelarija broj 5).\nZahtev za registraciju stambene zajednice može se preuzeti u kancelariji broj 5 Odeljenja za urbanizam, građevinarstvo i stambeno-komunalne delatnosti Gradske uprave grada Kraljeva ili sa zvanične internet prezentacije grada Kraljeva (zvanični sajt grada Kraljeva).\nU skladu sa svojim zakonskim ovlašćenjima, komunalna inspekcija Odeljenja za inspekcijske poslove Gradske uprave grada Kraljeva, počev od 1.februara 2018. godine će vršiti nadzor nad primenom odredbama Zakona o stanovanju i održavanju stambenih zgrada („Službeni glasnik RS“, broj 104/16) i u skladu sa istim nalagati rešenjem vlasnicima posebnih delova zgrada da formiraju stambene zajednice i organe upravljanja. Ukoliko vlasnici posebnih delova zgrade ne postupe po rešenju, komunalna inspekcija će podneti prijavu za sprovođenje postupka uvođenja prinudne uprave.\nZa neregistrovane stambene zajednice, Zakonom je predviđena novčana kazna od 50.000 dinara do dva miliona dinara kao i za fizičko lice (kao vlasnika posebnog dela zgrade), koje se kreću od pet hiljada do 150.000 dinara, navodi se, između ostalog, u obaveštenju Gradske uprave u Kraljevu.


U ekspertskoj metodi se nakon detaljnog proučavanja određene teme u manjoj grupi u kojoj se nakon proučavanja teme formiraju eksperti za datu oblast, jedan broj eksperata spaja sa predstavnicima drugih ekspertskih grupa, razmenjuju o temi iz svojih ekspertskih uloga i rezimiraju zajedničku prezentaciju sa ključnim tačkama učenja.\nVoditelj izabere temu koju predstavlja celoj grupi. Na osnovu nepristrasne podele, najpre formira prve – osnovne grupe za rad na materijalu i svaka grupa izabere svoju boju/broj/naziv. Zatim podeli materijal za rad i detaljno proučavanje i zadaje zadatak. Voditelj vodi računa da je tema podeljena na ravnopravne delove slagalice koje čine temu.\nNakon predviđenog vremena za rad, članovi svake grupe spajaju se sa jednim brojem članova iz drugih grupa tako što svi učesnici/učesnice sa različitim brojem/bojom/nazivom grupe, potom formiraju novu ekspertsku grupu, kojima voditelj daje zadatak.Zadatak je da iz uloge eksperta iz svoje osnovne grupe, predstave drugim ekspertima teze i ključne tačke iz materijala koji su proučavali kao eksperti. Potrebno je da iznesu svoju specijalnost, a zatim naprave zajednički prikaz celikupnog materijala kojim su se bavili, kako bi napravili slagalicu u kojoj svi sve znaju nakon međusobnog podučavanja u okviru oblasti.\nSada se najmanje po jedan ekspert iz osnovne grupe našao u grupi sa novim sastavom. Grupe prezentuju i razmenjuju međusobno najvažnije i siže iz materijala koji su proučavali. Svaki učesnik prezentuje rezultate zajedničkog rada u grupama osnovne grupe novim članovima kao ekspert. Nakon razmene, različite teme kojima su se eksperti bavili se povezuju i rezimiraju u zajedničko predavanje ili prezentaciju ekspertskih grupa.\nImamo 1 radionicu u okviru metoda 'Ekspertski metod', podeljenih na one za VII i VIII razred, te za Kancelarije za mlade. Izaberite ispod koje radionice vas zanimaju.


SAD uvele sankcije dvojici zvaničnika S. Koreje\nSevernokorejski lider Kim Džong Un posmatra ispaljivanje interkontinentalne balističke rakete\nSjedinjene Države uvele su sankcije dvojici severnokorejskih zvaničnika zbog njihove uloge u raketnom programu Pjongjanga.\nU saopštenju Sekretarijata za finansije navodi se da su Kim Džong Sik i Ri Pjong Čol "ključni lideri severnokorejskog nezakonitog programa za naoružanje".\n"Kim Džong Sik je navodno ključna figura u razvoju severnokorejskih balističkih projektila, među kojima su i napori da se koristi čvrsto gorivo, dok je Ri Pjong Čol ključni zvaničnik uključen u razvoj interkontinentalnih balističkih raketa", navodi Sekretarijat za finansije i dodaje da je uvođenje sankcije deo "kampanje maksimalnog pritiska da se izoluje Severna Koreja i postigne puna denuklearizacija Korejskog poluostrva.\nSavet bezbednosti Ujedinjenih nacija je u petak jednoglasno usvojio rezoluciju kojom se ograničava uvoz benzina u Severnu Koreju i pooštrava inspekcija brodova za koje se sumnja da krijumčare zabranjene proizvode u tu zemlju.\nPrethodno je ruski ministar inostranih poslova Sergej Lavrov rekao u telefonskom razgovoru sa američkim kolegom Reksom Tilersonom da je "agresivna retorika Vašingtona" zaoštrila tenzije na Korejskom poluostrvu, saopštilo je rusko Ministarstvo inostranih poslova.\nLavrov je, prema navodima Moskve, rekao Tilersonu da je američka retorika neprihvatljiva. Dvojica diplomata takođe su razgovarala o daljim koracima u rešavanju krize u Siriji, kao i o situaciji u Ukrajini.\nAmerički Stejt department još nije izdao saopštenje o razgovoru Tilersona i Lavrova.\nSeverna Koreja je protekle godine značajno ojačala svoje nuklearne i raketne programe, a prošlog meseca je lansirala i novu interkontinentalnu balističku raketu za koju tvrdi da može da pogodi Sjedinjene Države.\nAmerički predsednik Donald Tramp je ranije ove godine severnokorejskog lidera Kim Džong Una nazvao "malim raketašem", što je dodatno zaoštrilo tenzije između dve zemlje. Sjedinjene Države su posle raketnih probi takođe pooštrile sankcije Severnoj Koreji.


Vlada Srbije zbog koncesionara u Beogradu guši aerodrom u Nišu - Dosta je bilo\nPolitika • Reagovanje • Saobraćaj • Turizam\nVlada Srbije zbog koncesionara u Beogradu guši aerodrom u Nišu\nOdlukom da preuzme aerodrom Konstantin Veliki u Nišu, Vlada Srbije želi da uguši konkurenciju među aerodromima i na silu obezbedi putnike beogradskom Aerodromu Nikola Tesla čije su usluge daleko skuplje nego u Nišu.\nBudući da je beogradski aerodrom na 25 godina preuzeo koncesionar, francuska kompanija Vansi, to znači da Vlada Srbije “namešta” veće prihode i još više osnažuje monopol aerodroma u Beogradu koji je sada u privatnim rukama, a uništava niški aerodrom.\nZahtevamo ponovo od Vlade Srbije da objavi ugovor sa koncesionarom za Aerodrom Nikola Tesla kako bi se utvrdili troškovi ovog dila za građane Srbije i štetne odredbe po poslovanje aerodroma u Nišu i ostalih manjih aerodroma u Srbiji.\nTražimo od Komisije za zaštitu konkurencije da po službenoj dužnosti pokrene postupak ispitivanja povrede konkurencije na tržištu avio usluga koja je nastala nakon koncesije za Aerodrom Nikola Tesla.\nGušenje niškog aerodroma biće direktan udar i na privredni i turistički razvoj ovog dela Srbije. Niški aerodrom poslednjih godina privlači sve više niskotarifnih (low cost) kompanija i beleži najveći rast u regionu po broju putnika. Ako ga bude preuzela država, putnici iz ovog dela Srbije biće primorani da putuju nekoliko sati do Beograda i koriste i plaćaju daleko skuplje usluge aerodroma Nikola Tesla.\nPodsećamo, Dosta je bilo je od početka tvrdio da je koncesija za aerodrom Nikola Tesla veoma štetna za Srbiju i da iza nje stoje koruptivni dilovi Vlade Srbije kao i u svim poslovima sa ‘Arapima’ oko ‘Er Srbije’, ‘Beograda na vodi’, poljoprivrednog zemljišta i brojnih pokušaja prodaje državne imovine. Aerodrom je profitabilna kompanija i ne postoji razlog zašto bi ovaj državni monopol bio poklonjen bilo kojoj privatnoj firmi. Jedini monopol koji je gori od državnog je privatni. Vlada Srbije nikada nije napravila studiju ekonomske opravdanosti davanja aerodroma pod koncesiju zbog čega osnovano sumnjamo da je reč o nastavku politike pljačke imovine građana Srbije.\nPodsećamo da je davanje koncesije za beogradski aerodrom omogućeno Zakonom o upravljanju aerodromima, koji je donet krajem 2016. bez ikakve rasprave u Skupštini, u paketu od 27 zakona i sporazuma koje je vladajuća većina progurala na silu u roku od samo nekoliko dana, odbijajući sve amandmane u noćnom zasedanju.\nOznakeAerodrom Beograd Naslovna-traka Naslovna-centar Niš\nIma li kraja ovom bezumlju…?\n4. aprila 2018. 09:48\nNema ,trazili ste pa sada gledajte i uzivajte!\n8. aprila 2018. 15:04\n(Video) Vladajuća većina ponovo podnela više od 350 besmislenih amandmana\n(Video) SNS Niš optužuje DJB za poslovanje niškog aerodroma (?!)


Vesti online / Srpski informativni portal / Evropa za poneti\nAplikacija sadrži i odeljak o konkursima za studijske projekte, stipendije i seminare\n"Cilj je da se na najbolji način predstavi proces evropskih integracija i šta donosi članstvo u EU", rekla je predstavnica Beogradske otvorene škole (BOŠ), Danijela Božović na štandu Delegacije EU u Srbiji.\nPomoćnica direktorka Kancelarije za evropske integracije Ivana Đurić je rekla da je aplikacija za mobilne telefone "Evropa za poneti" besplatna i da ju je pripremila Beogradska otvorena skola, uz podršku Kancelarije za evropske integracije.\nDanijela Božović je rekla da aplikacija, pored toga što mladima treba da približi EU i proces integracija, sadrži i informacije o obrazovanju, volontiranju i radu EU, o programima Unije i putovanjima. Aplikacija upućuje na sajtove i kontaktne tačke za dalje informisanje, među kojima i na portale mreže evropskih akademskih institucija.\nKorisnici će moći i da postavljaju pitanja putem elektronske pošte, a odgovori na najčešća pitanja biće dodati u aplikaciju. Aplikacija je načinjena na osnovu upitnika i ankete fokus grupa o tome šta mladi žele da znaju o EU.\nPutem aplikacije građani će moći i da dođu do vesti iz EU i pregovorima Srbije i EU, uz mogućnost odabira kategorija vesti koje žele da dobijaju vesti. Kancelarija za evropske integracije je danas predstavila i nova izdanja publikacija "Kako, zašto, da li, kada... EU?" sa odgovorima na najčešća pitanja građana, i "Bukvar evropskih integracija" sa pojmovima o EU i integracijama.\nAplikacija "Evropa za poneti" može da se preuzme sa linka: ps://play.google.com/store/apps/details?id=rs.bos.evropazaponeti&hl=en


Grad Novi Pazar - Najmlađi se družili sa gradonačelnikom\nNajmlađi se družili sa gradonačelnikom\n„Draga deco, vi ste naše najveće blago i to ne zaboravljamo nikada. Sve što radimo, činimo da vama bude bolje, jer ste ono najvrednije što grad ima“, poručio je gradonačelnik Novog Pazara Nihat Biševac tokom tradicionalnog prijema za najmladje u okviru Dečje nedelje.\nDruženje je proteklo u znaku recitacija koje su pripremili mališani ali i razgovora na ozbiljne teme. Devojčice i dečaci su postavljali izuzetno zanimljiva pitanja i dobili odgovore direktno od gradonačelnika. Njihove ideje i predlozi o tome kako da im detinjstvo bude zanimljivije ostavili su bez reči sve prisutne. Red smeha, red druženja i razgovora zaokruženi su razmenom poklona. Gradonačelniku je uručena zajednička fotografija sa otvaranja ovogodišnje Dečje nedelje, a gostima su podeljene značke u obliku gradskog grba.\n„Da budem iskren, ovo su mi najdraža druženja. Čestitam svima koji su na bilo koji način doprineli da Dečja nedelja protekne uspešno. Danas su naši mladi sugrađani dali niz interesantnih predloga, postavljali iskrena i zanimljiva pitanja a na nama je da im u skladu sa interesovanjima i dečjim snovima koje neguju, obezbedimo kvalitetno detinjstvo“, rekao je gradonačelnik Novog Pazara na kraju ovogodišnje Dečje nedelje.\nNajmladji su prilikom posete gradonačelniku obišli i Uslužni centar u Gradskoj upravi, gde su imali priliku da saznaju kako taj deo uprave funkcioniše i koje vrste usluga pruža građanima.


Skupština Grčke prihvatila i poslednji zakon potreban za formalan izlazak iz krize - Izazov\nSkupština Grčke prihvatila i poslednji zakon potreban za formalan izlazak iz krize\nNovi magazin 14. juna 2018. 21:00\nGrčki poslanici su danas odobrili poslednji iz serije zakona o finansijskim promenama koje zahtevaju strani poverioci grčke države, pošto se približava kraj sporazuma o međunarodnoj finansijskoj pomoći.\nPoslanici su sa 154 od 300 glasova u parlamentu odobrili zakon koji donosi niz promena od smanjenja penzija, do zdravstvene zaštite i poreskih reformi.\nTokom parlamentarne rasprave pred glasanjem, oko 3.000 demonstranata protestovalo je u Atini.\nTaj zakon je poslednji korak grčke države pred sastanak sledeće sedmice ministara finansija evrozone od 19 zemalja, gde Grčka i njeni poverioci treba da proglase da je ona konačno izašla iz finansijske krize i da je treći sporazum o pomoći povoljno završen.\nTaj treći i poslednji paket finansijske pomoći ističe 20. avgusta, posle osam godina oslanjanja na hitne zajmove međunarodnih poverilaca. U zamenu za sredstva koja je primila, uglavnom iz drugih zemalja evrozone i od Međunarodnog monetarnog fonda, Grčka je tokom godina morala da sprovede nekoliko dubljih smanjenja rashoda, strukturnih reformi i privatizacije. Njena ekonomija je pod strogim nadzorom, a kreditore dolaze u redovne kontrole.\nDanašnja sednica Skupštine je bila istorijskog karaktera.\n„Posle osam godina glasamo o poslednjim merama posle poslednje kontrole“, rekao je premijer Aleksis Cipras u parlamentu. „Poštovali smo naše obaveze, obnovljen je kredibilitet zemlje i Grčka završava (sporazum o pomoći) u avgustu“.\nSvaki paket novih mera štednje pratile su demonstracije i štrajkovi u Grčkoj, čija je privredna aktivnost opala za oko četvrtinu od početka finansijske krize krajem 2009. godine.\nPotpredsednik Evropske komisije Valdis Dombrovskis, koji se danas sastao s Ciprasom u Atini, rekao je da su poverioci radili na postizanju konačnog sporazuma o izlasku iz paketa pomoći na sastanku ministra finansija 21. juna.\n„Kroz dva meseca Grčka će završiti program“, rekao je Dombrovskis. „To će biti delikatna, ali savršeno ostvariva stvar, pod uslovom da sve strane pokazuju posvećenost i odgovorno postupaju“.\nKada se istekne sporazum o pomoći, Grčka će morati da se finansira pozajmljivanjem na međunarodnim tržištima obveznica. Ona je dugo tražila neko olakšanje tereta zajmova koje mora vratiti poveriocima, uglavnom državava evrozone.\n„Mora se postići neki sporazum o dugu“, rekao je Dombrovskis. „Te mere bi bile važne za osiguranje postepenog povratka Grčke na tržišta“. On je takođe naglasio da Grčka mora „ostati na liniji reforme“ kako bi osigurala ekonomski rast.\nGrčka vlada se obavezala na nastavak reformi i posle nakon završetka strane finansijske pomoći, ali se oduprla ideji koju su neki, uključujući i njenu centralnu banku, želeli da preduzmu uzimanjem takozvane „kreditne linije iz predostrožnosti“ – rezervnog zajma koji bi mogao da se koristi dok izlazi na međunarodno tržište obveznica.\nTa kreditna linija bi verovatno uključivala i dodatne stroge mere štednje države i čvršći međunarodni nadzor, što bi je učinilo politički nepopularnom. Umesto toga, vlada je insistirala na „čistom izlasku“ iz paketa pomoći – odjednom i bez ikakvih stranih mera nadzora.\nKurc: Austrija će nastaviti da kupuje ruski gas\nTusk: Haotični Bregzit neprihvatljiv\nPutin: Ako SAD budu „dovoljno budalaste“ preti nova Kubanska kriza


RTCG - Radio Televizija Crne Gore - Nacionalni javni servis :: Politika :: CG će iskustva podijeliti s Makedonijom\nPRISTUPANJE EU 18. 09. 2017. 13:38 >> 14:10 1\nCG će iskustva podijeliti s Makedonijom\nDirektna razmjena znanja i iskustva i rad na pripremi i sprovođenju važnih zajedničkih projekata primjer su uspješne regionalne saradnje u kontekstu pristupanja EU, ocijenjeno je na trećem sastanku Zajedničkog odbora za primjenu Sporazuma o saradnji između vlada Crne Gore i Makedonije u kontekstu pristupanja Evropskoj uniji, koji je danas održan u Skoplju.\nSastanak su otvorili ministar evropskih poslova Aleksandar Andrija Pejović i potpredsjednik Vlade Makedonije za evropske poslove Bujar Osmani koji su dosadašnju saradnju dvije države u oblasti evropske integracije ocijenili veoma uspješnom i prenijeli spremnost za njeno intenziviranje u cilju kvalitetnije i brže integracije u EU.\nKako je saopšteno iz ministarstva evropskih poslova, u okviru tri radne sesije, predstavnici dvije države su razmijenili mišljenje o aktuelnom statusu pregovaračkog procesa u oblasti vladavine prava, kao i poglavljima 8. Konkurencija i 22. Regionalna politika i korodinacija strukturnih instrumenata.\nPejović je ukazao da Vlada Crne Gore, kao prva zemlja koja pregovara o članstvu u Uniji na osnovu novog pristupa, apsolutni prioritet daje reformskim aktivnostima u oblasti vladavine prava, od čije uspješnosti zavisi uspjeh cjelokupnog pregovaračkog procesa. Istakao je da je Crna Gora u finalnoj fazi ispunjenja privremenih mjerila u poglavljima 23 i 24. i da će svoje naučene lekcije rado podijeliti s kolegama iz Makedonije u cilju njihove kvalitetne pripreme za otvaranje i vođenje pristupnih pregovora.\n"Mi smo danas u Skoplju kako bismo svoja znanja i iskustvo iz pregovora podijelili s kolegama iz makedonske administracije jer želimo da vidimo napredak svojih susjeda na evropskom putu" poručio je Pejović.\nPotpredsjednik makedonske Vlade Bujar Osmani je istakao da je članstvo u EU strategijski cilj Makedonije, a proces evropske integracije pokretačka snaga za dalji rad na demokratizaciji države i društva i naglasio posvećenost državne administracije ispunjavanju uslova za punopravno članstvo.\n"On je istakao da je iskustvo Crne Gore u pregovorima s EU, a posebno naučene lekcije i praktična rješenja u više pregovaračkih oblasti, veoma značajni za Makedoniju koja se priprema za napredniju fazu procesa integracije", kazao je Osmani.\nPoruke iz EU i osnaženo povjerenje u politiku proširenja, kako je ocijenio, predstavljaju motiv više da sve zemlje regiona nastave s reformskim procesima.\n"Na sastanku je istaknut značaj saradnje zemalja Zapadnog Balkana u procesu pristupanja, a crnogorska strana je ponovila spremnost da svoje iskustvo iz dosadašnjeg rada podijeli sa susjedima. U tom kontekstu je ocijenjeno da sastanci zajedničkog odbora između dvije zemlje značajno doprinose snaženju regionalne saradnje i dimenzije u procesu evropske integracije", zaključuje se u saopštenju.\nAleksandar Andrija Pejović Ministarstvo evropskih poslova CG - Makedonija Bujar Osmani\nProstor za saradnju u turizmu i poljoprivredi\nCG podržava Makedoniju na putu ka EU i NATO


Međunarodna zajednica spremna da pomogne narodu Avganistana | EurActiv Serbia\nTo saopštenje, objavio je 16. avgusta EEAS, potpisale su, za sada, brojne zemlje sveta, uključujući iz okruženja Albaniju, Crnu Goru, Severnu Makedoniju, Kosovo, ali ne i Srbiju i BiH.\n"S obzirom na pogoršanje bezbednosne situacije, podržavamo, radimo da to obezbedimo i pozivamo sve strane da poštuju i omoguće siguran odlazak stranaca i Avganistanaca koji žele da napuste zemlju", navodi se u zajedničkom saopštenju.\nKako se dodaje, oni koji imaju moć i autoritet širom Avganistana, snose odgovornost za zaštitu života ljudi i imovine i uspostavljanje bezbednosti i reda.\n"Avganistancima i strancima koji žele da odu treba da bude omogućeno da to urade - putevi, aerodormi i granični prelazi moraju da ostanu otvoreni i mir se mora održati", ističe se.\nDan ranije, 15. avgusta, potpredsednik Evropske komisije za promociju evropskog načina života Margaritis Shinas rekao je da kriza u Avganistanu i dešavanja u Belorusiji ukazuju na potrebu temeljnog preispitivanja pravila EU o migraciji i azilu.\nBrojne članice EU zabrinute su zbog razvoja situacije u Avganistanu. One strahuju od ponavljanja migrantske krize 2015/16, kada je "haotičan" dolazak više od milion ljudi sa Bliskog istoka uzdrmao bezbednosni i socijalni sistem EU i podstakao jačanje i podršku grupama krajnje desnice, prenosi EURACTIV.com.\nU međuvremenu hiljade ljudi očajnički pokušavaju u potpunom haosu da pobegnu iz Avganistana preko aerodroma u Kabulu, javila je 16. avgusta agencija Frans pres.\nPobunjenici su pobedu nad avganistanskim snagama slavili sinoć upadom u predsedničku palatu u Kabulu, što je izazvalo paniku među stanovništvom.\nLjudi pokušaju da pobegnu od novog režima koji obećava da će ponovo uspostaviti radikalni islamistički pokret, nakon 20 godina rata.\nSnimci objavljeni na društvenim mrežama prikazuju scene haosa, hiljade ljudi koji čekaju čak na pisti pokušavajući da uđu u neki avion.\nAerodromske vlasti su jutros saopštile da su svi letovi otkazani, a očevici su rekli da su pripadnici američkih snaga pucali u vazduh da bi pokušali da rasteraju gomilu.\nS druge strane, ulice glavnog grada su prilično mirne. U Kabulu patroliraju naoružani talibani, posebno u "zelenoj zoni" u kojoj su smeštene ambasade i međunarodne organizacije.\nTalibani su svojim borcima naredili da "nikome nije dozvoljeno da ulazi u tuđe domove bez dozvole".\nPredsednik Avganistana Ašraf Gani je napustio zemlju i priznao da su talibani pobedili. On je otišao u Tadžikistan.\nGani je 15. avgusta rekao, prenosi AFP, da je doneo tešku odluku da napusti zemlju kada su talibani napredovali da bi izbegao "krvoproliće".\n"Talibani su pobedilli... i sada su odgovorni za čast, za imovinu i samoočuvanje njihove zemlje", napisao je Gani u poruci na Fejsbuku upućenoj državljanima Avganistana.\nAlbanija, Kosovi i Severna Makedonija spremni da prime izbeglice iz Avganistana\nAlbanija je saopštila 15. avgusta da je spremna da prihvati stotine avganistanskih izbeglica, među kojima žene rukovodioce, državne službenike i druge koji su pod pretnjom talibana, u vreme kada su pobunjenici na vratima Kabula, preneo je AP.\n"Albanija, članica NATO spremna je de preuzme svoj deo tereta", napisao je albanski premijer Edi Rama na Fejsbuku. On je potvrdio da je Vašington već zatražio od Albanije da ispita mogućnost da posluži kao tranzitna zemlja za određen broj avganistanskih političkih imigranata čija krajnja destinacija će biti SAD.\nAli pre molbi američkih vlasti, Rama je rekao da je Albanija dobila pozive od drugih međunarodnih organizacija za privremeno prihvatanje stotina ljudi iz avganistanskih intelektualnih krugova i avganistanske aktiviskinje koje su na spiskovima talibana za pogubljenje.\nPremijer Severne Makedoniije Zoran Zaev takođe je 15. avgusta potvrdio da je njegova zemlja spremna da prihvati i smesti avganistanske civile koji su radili za NATO i aktiviste za ljudska prava, do obezbeđenja trajne destinacije.\nOn je Televiziji "Kanal 5" rekao da se Avganistan suočava sa mogućom humanitarnom katastrofom i da je vlada u Skoplju informisala streteškog partnera SAD da stoji na raspolaganju da pomogne saglasno svojim kapacitetima i potrebama.\nPremijer Severne Makedonije je precizirao da je Skoplje spremno da tim lizbeglicama iz Avganistana obezbedi smeštaj u hotelima i odmaralištima za šta bi operative i troškove za vreme njihovog boravka do obezbeđivanja trajne destinacije u u potponosti pokrile SAD.\n"Mi smo solidarna zemlja, naš narod i naše društvo su uvek davali podršku i pomoć, isto kao što smo dobijali pomoć pri velikim kstastrofama. Zajedno sa SAD ćemo planirati i druge korake u daljem postupanju", reko je Zaev.\nIstovremeno je predsednica Kosova Vjosa Osmani izjavila je da se "bez ikakvog oklevanja" zalaže za dovođenje avganistanskih izbeglica na Kosovo.\nOna je to opisala kao humanitarnu operaciju, zasnovanu na ljudskom principu "da vrata nisu zatvorena za one koji su primorani da napuste svoje domove, bez svoje krivice, kako bi izbegli progon i spasili živote".\nPredsednica Kosova je na Fejsbuku naglasila da će građani Avganistana proći kompletnu sigurnosnu procenu SAD, jer će privremeno boraviti u zemlji, dok se ne pripremi njihova dokumentacija za SAD.


Bešiktaš narednog četvrtka gostuje u Beogradu ekipi Partizana u okviru plej-ofa kvalifikacija za Ligu Evrope, a turski klub je odlučio da se dodatno pojača dovođenjem Marka Fabijana, reprezentativca Meksika.\nReč je o vezisti koji stiže iz Ajntraht Frankfurta, a očekuje se da ugovor zvanično bude potpisan u narednih nekoliko dana. Još uvek se ne zna koliko će istanbulski klub morati da plati za dovođenje ovog omalenog fudbalera, ali se spekuliše da se radi o cifri od 3,7 miliona evra.\nOvaj 29-godišnjak imao je dosta problema sa leđima, zbog čega je čak morao i na operaciju, pa je propustio veći deo prošle sezone. Pored Frankfurta nastupao je još za Gvadalaharu i Kruz Azul, a za selekciju Meksika upisao je 40 nastupa uz devet postignutih golova. Bio je član reprezentacije na Svetskom prvenstvu u Rusiji, gde je odigrao jedan meč ušavši sa klupe u duelu sa Švedskom.


Kako izgleda i koliko košta najveća i najskuplja kuća u Americi – The PRESTIGE\nU objavi na Instagramu prošlog ljeta Najl Nijami, programer projekta, predstavio je kuću s devet spavaćih soba, sedam bazena, garažom za 50 automobila, vinskim podrumom sa 10.000 boca, pa čak i vlastitim noćni klubom, kuglanom i klizalištem.\nPromovisana kao najveća i najskuplja kuća u SAD, očekivalo se da će The One na tržištu dostići cijenu od 500 miliona dolara, prenosi portal Indeks.\nNo, zbog kašnjenja i komplikacija, po nalogu suda naći će se na aukciji po upola manjoj početnoj cijeni od 250 miliona dolara.\n“Ovo je vrlo komplikovana nekretnina s dosta otvorenih pitanja”, napisao je Lejns u svom izvještaju. “Trenutno je fokus na dobijanju potpunog osiguranja i izradi vremenskog okvira i proračuna za osiguranje upotrebne dozvole kako bi se maksimizirala vrednost i kako bi nekretnina postala konkurentnija na tržištu.”\nLejns je rekao da bi popravka i završetak nedovršene kuće mogli koštati 10 miliona dolara i trajati do godinu dana.\nAli Perkins, stručnjak za nekretnine iz SierraConstellation Partnersa, rekao je stečajnom sudu da će vila najvjerovatnije biti prodata u trenutnom stanju.


sreda, 14. oktobar 2015. 19:55h\nNacionalni savet romske nacionalne manjine Srbije obaveštava učenike romske nacionalnosti, 1. i 2. razreda srednjih škola, da Američki savet za međunarodno obrazovanje sprovodi jednogodišnji besplatni program razmene.\nProgram razmene se odnosi na učenike 1. i 2. razreda srednjih škola u Republici Srbiji (rođeni između 1. januara 1999. i 15. jula 2001. godine), prenose www.komsijskenovosti.rs.\nTrenutno je na ovom programu u Americi 41 učenik iz Srbije. Program se zove FLEX, a u potpunosti ga finansira Vlada Sjedinjenih Američkih Država.\nCeo proces prijavljivanja, testiranja, putovanja i ostanka u SAD tokom jedne školske godine je besplatan. Kako do sada nije bilo samodeklarisanih učenika romske nacionalnosti prijavljenih na ovaj program, Američki savet za međunarodno obrazovanje ohrabruje zainteresovane učenike romske nacionalnosti da se prijave.\nKontakt osoba za sve informacije i dalja uputstva je:\nIlije Garašanina 9, 6. sprat, soba 8\ntel. 066/55 70 100\nrazmena učenika za SAD


10. decembar: Međunarodni dan ljudskih prava • Poportal\nDanas se u celom svetu obeležava Međunarodni dan ljudskih prava, ustanovljen 1948. godine. Na današnji dan pre 64 godine Generalna skupština Ujedinjenih nacija je u Parizu usvojila tekst Deklaracije, koja je trebalo da definiše, čuva i osigura fundamentalna ljudska prava. Elenor Ruzvelt, koja je učestvovala u uobličavanju teksta Deklaracije, rekla je da bi taj dokument mogao da postane Magna karta celog čovečanstva.\nPorodično i partnersko nasilje veliki problem društva\nPovodom Međunarodnog dana ljudskih prava 10. decembra saopštenjem se oglasio Zoran Pašalić, zaštitnik građana, koji se osvrnuo na stanje ljudskih prava u Srbiji.\nU svetu su u proteklim decenijama temeljno unapređena prava žena, razvijalo se međunarodno pravo u oblasti utvrđivanja odgovornosti za kršenje ljudskih prava i ostvaren napredak u zaštiti i promociji prava marginalizovanih društvenih grupa. Ipak, ovaj dan se, i u svetu i u Srbiji, i dalje obeležava u svetlu brojnih oblika kršenja ljudskih prava, pre svega prava dece, žena, prava LGBT zajednice, nacionalnih manjina, tražilaca azila i drugih, navodi se u saopštenju.\nNasilje, pre svega porodično i partnersko, još uvek je veliki problem našeg društva. Više od 30 žena od početka godine ubijeno je porodičnom nasilju. Podaci pokazuju da je svaka treća žena u Srbiji prebijena ili je doživela neki od osnovnih oblika nasilja, a skoro 95 odsto ubijenih žena nije se obratilo za pomoć institucijama.\nNasilje se minimizira, a njegovo procesuiranje nije dostiglo zadovoljavajuću efikasnost, pa su kazne izrečene nasilnicima još uvek veoma blage, upozorio je Pašalić.\nOsobe sa invaliditetom u našem društvu i dalje su jedna od najranjivijih i nevidiljivih društvenih grupa izložena stereotipima i predrasudama. Nepristupačnost, nepostojanje usluga socijalne zaštite, nezaposlenost i nepostojanje svesti o teškoćama i problemima sa kojima se osobe sa invaliditetom susreću, potvrđuju nam da se prava osoba sa invliditetom u Srbiji i dalje krše i nedovoljno ostvaruju.\nPrema poslednjim zvaničnim podacima oko 30 odsto dece u Srbiji živi na ivici siromaštva, svako deseto dete u apsolutnom siromaštvu, 20 odsto nije primilo sve vakcine, skoro trećina mlađih od pet godina nema odgovarajuću ishranu, a oko 50 odsto dece u Srbiji prima neku vrstu socijalnog davanja.\nZaštitnik građana je za poslednjih jedanaest godina samo u oblasti prava deteta dobio 3500 pritužbi i tim povodom nadležnima uputio oko hiljadu preporuka za unapređenje položaja i prava dece.\nZaštitnik građana je ukazao da pogibije radnika na radnim mestima predstavljaju upozorenje da su nedovoljno razvijena svest nadležnih organa, ali i čitavog društva o značaju bezbednosti radnika, kao i zaštiti radnika na radu, koji su i dalje uzroci ovakvih tragičnih događaja. I tokom ove godine Zaštitnik građana je primio veliki broj pritužbi u kojima je ukazano na kršenja prava radnika. Najčešće povrede prava na koje su radnici ukazivali su neisplaćene ili neredovno isplaćene zarade, neuplaćeni doprinosi za zdravstveno i penzijsko i invalidsko osiguranje, zlostavljanje na radu, rada „na crno“, uskraćivanja prava na korišćenje bolovanja i godišnjih odmora. Posebno su ugrožena prava radnika u privatnom sektoru.\nIako je ostvaren značajan napredak u ostvarivanju prava pripadnika nacionalnih manjina u Srbiji, Zaštitnik građana skreće pažnju da problemi u primeni Zakona o službenoj upotrebi jezika i pisama ipak postoje, posebno kada su u pitanju prava na upis ličnog imena na jeziku i pismu nacionalne manjine. U praksi je uočeno da i dalje postoji nejednako postupanje i nerazumevanje zaposlenih u javnoj upravi u primeni ovog zakona. Zbog toga je Zaštitnik građana sproveo istraživanja o službenoj upotrebi albanskog, odnosno mađarskog jezika i pisma i uputio nadležnim organima izveštaj sa preporukama za pravilnu i potpunu primenu ovog zakona.\nSloboda medija i izražavanja, ključni su za razvoj demokratskog društva i zahtevajuneumorno angažovanje države, nevladinog sektora, građana i medija.\nPritisci na medije međutim, upozorava Pašalić, očigledni su i vidljivi na različite načine, uključujući i direktne napade na novinare. Niska i neredovna primanja, rad „na crno“ i nepovoljni radni ugovori uslovili su položaj novinara još težim. Međunarodna zajednička misija medijskih organizacija preporučila je nadležnim organima u Republici Srbiji da klasifikuju novinarstvo i medije kao posebno pitanje od značaja za instituciju republičkog Zaštitnika građana, kako bi se toj instituciji u većoj meri omogućilo da se bavi pritužbama i pitanjima u oblasti novinarstva i medija, rekao je Pašalić.


RTS :: Ponovo slobodan izvoz pšenice u Makedoniju\nEkonomija Ponovo slobodan izvoz pšenice u Makedoniju\nPonovo slobodan izvoz pšenice u Makedoniju\nnedelja, 01. sep 2013, 10:19 -> 11:24\nOd sutra bez ograničenja izvoza pšenice u Makedoniju, jer prestaje da važi sporna makedonska uredba. Državni sekretar Danilo Golubović istakao da je najvažnije da nije došlo do "trgovinskog rata" između dve zemlje.\nMakedonija će sutra ukinuti spornu uredbu o ograničenju uvoza pšenice u tu zemlju, a srpski stručnjaci ocenjuju da je najvažnije što je Srbija taj problem rešila insitutucionalnim putem, u okviru CEFTA. Deo uredbe koji se odnosi na brašno prestaje da važi 15. septembra.\nU Ministarstvu trgovine naveli su da će izvoz pšenice iz Srbije u Makedoniju sada moći da se obavlja bez ikakvih ograničenja, nakon dva meseca važenja uredbe, koja je uslovljavala uvoz srpskog žita kupovnom makedonske robe.\nMakedonija je meru o ograničenju uvoza pšenice i brašna uvela 1. jula. Mera je predviđala da za kilogram uvezene pšenice makedonski uvoznici moraju da kupe tri kilograma domaće, a za kilogram uvezenog brašna četiri kilograma domaćeg žita.\nDržavni sekretar Ministarstva poljoprivrede Danilo Golubović istakao je da je ukidanje sporne makedonske uredbe "sjajna vest", istakavši da trgovinska osveta ne bi ničemu vodila, već bi nanela štetu privrednim subjektima.\n"Srbija je u ovom celom procesu zaista pokazala da su se naš kurs i vladina politika promenili, kao i da je naš imidž u međunarodnoj zajednici znatno poboljšan", rekao je Golubović Tanjugu.\nOn je naglasio da je Srbija, iako možda malo na svoju štetu, celu situaciju ispratila institucionalno, što je veoma bitno.\n"Sazvali smo komitet CEFTA, dobili podršku svih članica. Makedonija je bila ta koja je bila loš momak u ovoj situaciji, nije bilo korektno što su prolongirali momenat kada će skinuti ovu jednostrano donetu meru", rekao je Golubović.\nOn je istakao da je najvažnije da nije došlo do "trgovinskog rata" i da tradicionalno dobri trgovinski odnosi Srbije i Makedonije, kao i plasman srpske robe nisu narušeni.\nKada je reč o budućim mehanizmima za sprečavanje takvih jednostranih poteza, Golubović je rekao da sada postoji mogućnost da zemlja i pre zasedanja CEFTA spremi kontramere.\n"Sam komitet CEFTA je primetio da neke zemlje to stalno rade, sukcesivno i u istom periodu prema istim zemljama i proizvodima, pa ubuduće imamo tu mogućnost", kazao je Golubović.\nSertić: Bez administriranja države\nPredsednik Privredne komore Srbije Željko Sertić istakao je da Makedonija u okviru CEFTA nije smela da donese takvu odluku koja je usred žetve dovela do toga da je izvoz žita iz Srbije praktično sprečen.\nPrivrednici smatraju da bilo koja prepreka i administriranje države nije dobro i kvalitetno, kazao je Sertić.\n"Razumemo da oni štite svoje proizvođače i interese, ali, s druge strane, to pravi probleme u celom regionu", upozorio je Sertić.\nSrbija je, na primer, mogla da uvede recipročne mere za vino, povrće i neku drugu robu, što bi izazvalo spiralu međusobnih problema, što nije interes nijedne države, niti privrednika, rekao je Sertić.\nPrema podacima PKS, Srbija godišnje izveze oko 50.000 tona pšenice i 45.000 tona brašna u Makedoniju. U julu je izvezeno 67 tona brašna i 768 tona pšenice.\nU Ministarstvu trgovine Srbije naveli su ranije da, iako je Uredbom predviđeno da uvoz pšenice i brašna u Makedoniju bude ograničen do 31. decembra ove godine, sporni propis u delu koji se odnosi na pšenicu prestaće da važi 2. septembra. Uredba o ograničenju uvoza brašna iz Srbije prestaće da važi 15. septembra, kada će i brašno moći bez ograničenja da se izvozi u Makedoniju.\nMinistar spoljne i unutrašnje trgovine i telekomunikacija Rasim Ljajić ranije je izrazio očekivanje da Makedonija neće ubuduće pribegavati bilo kakvim restriktivnim merama, jer je u interesu obe zemlje da protok robe bude slobodan u oba pravca.\nPrema njegovim rečima, ukoliko bi se iskoristili svi potencijali, obim robne razmene između Srbije i Makedonije mogao bi da poraste sa sadašnjih 600 miliona na milijardu evra.\nVlada Makedonije donela je odluku da ukine uslovljeni uvoz pšenice, jer je ocenila da se tržište pšenice stabilizovalo i da su se stvorili uslovi za ukidanje zaštitne mere uslovljenog uvoza pšenice iz inostranstva.\nAnalize makedonskog Ministarstva poljoprivrede ukazuju na to da je 95 odsto domaće proizvodnje već otkupljeno, sa čime su se stvorili uslovi za povlačenje zaštitne mere.\nNavedeno je i da se završava proces stabilizacije tržišta brašna u Makedoniji i da se očekuje da bude ukinuta mera uslovljenog uvoza brašna u prvoj polovini sledećeg meseca.\nNa sastanku komiteta CEFTA u Beogradu 22. jula sve članice izvršile su pritisak na Makedoniju da se obaveže da ukine spornu odluku u razumnom vremenskom roku, koji je oko mesec i po dana.\n(nedelja, 01. sep 2013, 17:40)\nMakedonci su uradili onako kako su oni hteli. I iduce godine oni ce isto uraditi. Sto nasi ne zabrane sada uvoz paprike iz Mk, da bi zastitili domace proizvodjace?\n1 Sve više poljoprivrednika uzima kredite\n2 Jagodinska pivara na prodaju, privatizovana Valjevska pivara\n3 Svetska banka zadavoljna saradnjom sa Srbijom\n4 Britanska podrška unapređenju poslovnog okruženja\n5 EU: Bez uklanjanja carina na poljoprivredne proizvode iz SAD


Budimir prije hapšenja potpisao imenovanje Srdića za novog sudiju Ustavnog suda | Visokoin.com\nPotpredsjednici Federacije BiH (FBiH) Mirsad Kebo i Svetozar Pudarić danas su pronašli dokument kojim je Mladen Srdić imenovan za novog sudiju Ustavnog suda FBiH iz reda srpskog naroda.\nKebo je Srni rekao da su dokument pronašli provodeći konsultacije sa nadležnim institucijama za tumačenje ustavnih odredaba o ovlašćenjima predsjednika FBiH Živka Budimira, kojem je određen jednomjesečni pritvor.\n“Pronašli smo dokument koji je potpisao Budimir i kojim je Srdić u skladu sa prošlosedmičnim dogovorom imenovan za sudiju Ustavnog suda FBiH. Ova odluka dostavljena je Vladi FBiH za objavljivanje u Službenom listu“, istakao je Kebo.\nOn je najavio da će sutra biti nastavljene konsultacije sa predstavnicima Parlamenta FBiH, s obzirom na situaciju nastalu nakon što je Sud BiH odredio jednomjesečni pritvor Budimiru, koji je osumnjičen za primanje mita i kršenja Zakona o pomilovanju.\nKebo je napomenuo da sastanak u OHR-u, koji je trebalo da bude održan sutra o imenovanjima sudija Ustavnog suda FBiH, otkazan još prošle sedmice.\n“Jednog novog sudiju u Ustavnom sudu FBiH imamo od danas, što će toj instituciji omogućiti da efikasnije djeluje. Sutra ćemo nastaviti konsultacije, ali bitno je napomenuti da sve institucije rade i svi želimo da svojim ponašanjem damo doprinos da sve institucije funkcionišu u punom kapacitetu“, rekao je Kebo.\nKada je riječ o procedurama u FBiH koje se odnose na eventualnu smjenu predsjednika i potpredsjednika FBiH, Kebo je pojasnio da je za to potrebna dvotrećinska većina u oba doma federalnog Parlamenta.\n“Parlament podnosi zahtjev Ustavnom sudu FBiH koji može da pokrene proceduru samo u dva slučaja – da predsjednik ili potpredsjednik svojim radnjama prekrše Ustav i dovode u pitanje moralni kredibilitet funkcije koju obavlja ili u slučaju psiho-fizičke spriječenosti da radi svoj posao“, pojasnio je Kebo.\nOn je naglasio da potpredsjednici FBiH ne žele da idu ispred događaja, napominjući da je Budimir još predsjednik FBiH koji nije u mogućnosti da obavlja funkciju.\n“Potpredsjednici obavljaju svoju funkciju. Sa potpredsjednikom Pudarićem sam u stalnom kontaktu i nastavljaju se konsultacije sa ustavotvorcem o drugim ustavnim mogućnostima za neku pretpostavljenu situaciju“, rekao je Kebo.\nSud BiH jučer je odredio jednomjesečni pritvor Budimiru, koji je osumnjičen za primanje mita i Kršenje zakona o pomilovanju. Predsjednika FBiH 26. aprila uhapsili su pripadnici Agencije za istrage i zaštitu BiH.